Председник Вучић у посети Дубаију - Va1.info\nNaslovna/Vesti/Predsednik Vučić u poseti Dubaiju\n„Čast je što možemo da se predstavimo na najbolji način na ovoj Svetskoj izložbi i pokažemo\nda i Srbija, kao i Ujedinjeni Arapski Emirati, želi da buduće generacije budu konkurentne\nprema svetu“, rekao je predsednik Vučić i izrazio zadovoljstvo što se ova izložba održava\nupravo u Dubaiju, jer Ujedinjeni Arapski Emirati obeležavaju 50 godina postojanja.\nOn je istakao da su dve zemlje povezane partnerskim odnosom, koji se oslikava i u izgradnji\nfabrike vakcina u Srbiji.\nPredsednik Vučić je naveo da zajednički projekti doprinose razvoju Srbije i daju podsticaj\nnašoj ekonomiji i naglasio da je posebno zadovoljan što Srbija može, u saradnji sa UAE, da\nrazvija projekat Beograd na vodi.\n„Srećan sam što smo paviljon napravili na takav način da možemo da se ponosimo.\nIzvukli smo najbolje iz srpske istorije i tradicije, ali prikazali na najmoderniji način.\nPokazujemo kako Srbija treba da izgleda, pokazujemo našu kreativnu industriju,\nkoja treba da nam predstavlja izvoz od 3,5 milijarde dolara, a u kojoj radi 127.000 ljudi.\nTo su fantastične stvari za našu Srbiju i to je ono u čemu mi vidimo našu šansu.\nPokazali smo kako povezujemo privredu sa najmodernijim tehnologijama.\nDogađaji kao ovaj su odlična mogućnost za promociju naše ekonomske saradnje.\nEkonomsko blagostanje je preduslov za napredak“, naglasio je predsednik Vučić i dodao da je\nSrbija postala najbrža rastuća ekonomija u našem regionu, koja ima stalno rastuće rezultate privlačenja direktnih stranih investicija i trgovinske razmene.\nOn je poručio da je Srbija zainteresovana za globalnu trgovinu, što je jedan od naših\nnajvažnijih prioriteta i zbog čega se trudimo da razvijemo i ostale privredne sektore.\n„Srbija želi da napreduje u inovacijama i oblasti digitalizacije, kao i da sarađuje sa svima, jer je to jedini način da se zajednički razvijamo i smanjimo političke tenzije.\nPredstavićemo različite ekonomske sektore, sadržaje, tehnološke inovacije.\nNaša želja je da pozicioniramo Srbiju na listu najmoćnijih zemalja u inovacijama“, rekao je predsednik Vučić i izrazio nadu da će Srbija uspeti da se preko virtuelne realnosti predstavi kroz svoje projekte i radionice.\nOn je izdvojio Beograd na vodi kao jedan od najvažnijih projekata koji je Beograd stavio na listu najvažnijih međunarodnih investicija.


Mal & Ko - cnc obrada, eloksiranje aluminijuma, eloksaza\nKompanija "TIKITEH" na teritoriji Srbije posluje od 2013. godine. Klijentima iz inostranstva i Srbije se već dugi niz godina isporučuje kvalitet, preciznost i poštovanje rokova. Osnovna delatnost firme je CNC obrada svih vrsta metala, kao i eloksiranje aluminijuma. Konstantno usavršavanje, marljiv i temeljan rad su doprineli velikom usponu firme koja je iz jedne male kućne radionice stasala u sigurnog, proverenog i finansijski stabilnog partnera.\nZaposleni u kompaniji poseduju visokostručna znanja i preko 20 godina iskustva u oblasti obrade metala i CNC tehnologije, što ujedno predstavlja i osnovnu delatnost firme.\nPored ovih, za potrebe naših klijenata vršimo i usluge projektovanja i izrade tehničke dokumentacije, cnc programiranja, montaže sklopova, kontrole kvaliteta i eloksiranja aluminijuma. Materijale, koje koristimo prilikom izrade delova nabavljamo iz Švajcarske sa garancijom kvaliteta i strogo definisanim hemijskim sastavom.\nUkoliko zahtevi naših klijenata prevazilaze naše proizvodne mogućnosti i iniciraju nabavku novih mašina i tehnologija, u svakom momentu smo spremni da investiramo i ispunimo svaki poslovni izazov.\n.U mogućnosti smo i da klijentima koji poseduju sopstvene mašine i tehnologije, pružimo obuke za programere i operatere na mašinama, odnosno da ih u potpunosti edukujemo i pokrenemo serijsku proizvodnju.


NEUSPJEŠNA AKCIJA POLICIJE: Vladimir Šaranović u bjekstvu – Volim Podgoricu\nHome / NOVOSTI / Hronika / NEUSPJEŠNA AKCIJA POLICIJE: Vladimir Šaranović u bjekstvu\nNEUSPJEŠNA AKCIJA POLICIJE: Vladimir Šaranović u bjekstvu\nAdmin 15.11.2017\tHronika, NOVOSTI, Region Leave a comment\nMeta akcije specijalaca nkoja se u proteklih tri sata odvijala na Kanarevom Brdu u Beogradu bio je Vladimir Šaranović. Za njega se osnovano da je decembra 2015. godine ubio advokata Vladimira Zrelca.\nAkcija je, kako saznajemo, prošla neuspješno i Šaranović je i dalje u bjekstvu.\nPolicija poziva građane ukoliko imaju saznanja o osumnjičenom sa fotografije da se jave Policijskoj upravi za grad Beograd na broj 192 ili 064-892-31- 26.\nBeogradski advokat Vladimir Zrelec (50) ranjen je na Vračaru početkom decembra 2015. godine kada je na njega ispaljeno šest hitaca iz vozila u pokretu dok se nalazio u svom automobilu u blizini Hrama Svetog Save u Beogradu.\nZrelec je više od deset godina vodio je različite poslove za crnogorsku braću Branislava i Slobodana Šaranović.\nPrema navodima Mreže za istraživanje kriminala i korupcije KRIK, Zrelec je braću Šaranović zastupao pred sudovima, ali im je i osnivao i vodio firme.\n– Zrelec je zastupao Slobodana Šaranovića u Crnoj Gori, gdje je pod istragom zbog likvidacije Nikole Bojovića, ali je učestvovao i u nekoliko drugih poslova. On je, prema poslovnoj dokumentaciji, kako objašnjava KRIK, bio direktor u kockarskoj kompaniji „Fil-Šar“, čiji je vlasnik bio Branislav Šaranović – piše u tekstu koji je objavio ovaj sajt.\nKako se dalje navodi, kroz ovu kompaniju Šaranović je posedovao nekoliko kockarnica u Beogradu, Kruševcu i Aleksandrovcu, dok se najveća nalazila u beogradskom hotelu „Slavija“. Vladimir Zrelec, prema istim navodima, učestvovao je u poslu u kojem je Šaranović preuzeo vlasništvo nad beogradskom kockarskom kompanijom „Stib holding“ 2001. godine, navodi KRIK i ističe da je Zrelec ugovor potpisao u ime „Kin Stiba“, ali je u isto vrijeme bio predsjednik upravnog odbora Šaranovićeve kompanije „Fil-Šar“.\n– Pet godina kasnije Šaranović je Zreleca postavio na mjesto direktora\nU tekstu KRIK-a se navodi da je mlađi brat Branislav Brana Šaranović, koji je ubijen u oktobru 2009. ispred ulaza zgrade u kojoj je živeo u Beogradu, bio je kriminalac „starog kova“.\n– Vodio je kockarske poslove i bio neka vrsta konsiljerea, savetnika za mlade kriminalne grupe, poput klana „Amerika“, koji se bavio švercom narkotika – navodi KRIK.\nPortal dalje navodi da je istraga dokazala da je njegov brat Slobodan sumnjao da je naručilac bratovljevog ubistva Luka Bojović i riješio je da se osveti.\n– Pošto je Luka bio u zatvoru u Španiji, gdje služi kaznu zbog organizovanog kriminala, Slobodan je naručio likvidaciju Bojovićevog brata Nikole, koji je ubijen 2013. godine u Beogradu, nedaleko od stana u kojem mu je živio otac Vuk Bojović. U nastavku rata nekoliko ljudi je stradalo s obe strane, i iz Šaranovićeve i iz Bojovićeve grupe – zaključuje KRIK.\nPolicija traga za napadačima na Zreleca, a kako saznajemo, jedan pravac istrage usmeren je na navodne pozajmice koje je ovaj advokat davao pripadnicima podzemlja, ali i visokim funkcionerima MUP.\n– Provjerava se da li je taj novac bio njegov ili bio samo posrednik – kaže naš izvor iz istrage.\nPrevious Naslijedio Lalu Nikčevića, Mitrović na čelu DPS-a u NK\nNext Tajči postala udovica, suprug Metju preminuo od raka\nZa razliku od OSTATKA Evrope: Zima na Balkanu će biti natprosječno TOPLA - https://t.co/ETIFppcA07 https://t.co/i4kNzlSNi526 minuta ago\nPapa spreman da posjeti Pjongjang - https://t.co/oTWJnTqZ6M https://t.co/4i4nzoEMpi31 minuta ago\nPrijetio Davoru Dragičeviću: Uhapšen Banjalučanin s ručnim raketnim bacačem - https://t.co/G5zIe6kzPe https://t.co/6mUdFlTHMn50 minuta ago


Vojni rok (ni)je kraći\nVSO je predložio Savetu ministara SCG da ovlasti ministra odbrane da sa predstavnikom Vlade Crne Gore zaključi ugovor o preuzimanju poslova i sredstava na obezbeđenju granice\nBEOGRAD - Predsednik Srbije i Crne Gore Svetozar Marović preksinoć je odlučio da vojnicima koji su otišli na odsluženje vojnog roka do 30. aprila 2003. godine skrati služenje za trideset dana, objašnjeno je "Glasu javnosti" u Ministarstvu odbrane. Prema tome, skraćenja vojnog roka za sada neće biti i regruti koji posle pomenutog roka dođu na odsluženje, u kasarnama će i dalje provoditi devet meseci.\nPredsednik Marović je pomenutu odluku doneo posle Pete sednice Vrhovnog saveta odbrane, koja je održana u Beogradu. Kako je saopšteno, Savet odbrane je razmotrio dosadašnji nivo saradnje s Međunarodnim krivičnim tribunalom i naložio da se preduzmu sve mere potpune saradnje s tim sudom u skladu sa zakonom. Savet je usvojio i izveštaj o dostignutom stepenu reforme Vojske i razmotrio zadatke i način rada Odbora za koordinaciju aktivnosti na poslovima reforme.\nPolemika Tadić- Marković\nDemokratska stranka Srbije saopštila je da je pometnja oko toga kome će biti skraćen vojni rok "neprijatno podsećanje na neodgovoran odnos Saveta ministara SCG prema Vojsci". "Prvo je predsednik Marović upoznao VSO sa svojom odlukom da se vojni rok svim vojnicima skrati za 30 dana. Potom je ministar Tadić "pojasnio" tu odluku, rekavši da se ona odnosi samo na vojnike koji su otišli do decembra, na kraju je iz kabineta istog ministra saopšteno nešto treće. Krajnje je neuobičajeno da ministar objašnjava odluke predsednika, posebno na način na koji je to učinio ministar Tadić, implicitno polemišući sa Marovićem", saopštila je DSS.\nVSO je prihvatio stav Vlade Crne Gore da obezbeđenje administrartivne linije sa Kosovom i Metohijom i kontrola kopnene zone bezbednosti pređe u nadležnost MUP-a Crne Gore na teritiriji ove Republike.\nNa Savetu je dogovoreno da Vojska Srbije i Crne Gore ustupi poslove i sredstva i prenese nadležnosti sistema obezbeđenja državne granice u Crnoj Gori MUP-u ove republike članice. U tom cilju, VSO je predložio Savetu ministara SCG da ovlasti ministra odbrane Borisa Tadića da sa predstavnikom Vlade Crne Gore zaključi ugovor o preuzimanju poslova i sredstava na obezbeđenju državne međe.\nVrhovni savet odbrane će kod Saveta ministara inicirati razrešenje problema kasarne "Obilića poljana" na Cetinju. Spor oko mesta na kojem je trenutno kasarna Vojske SCG, podsetimo, nastao je kad je opština Cetinje osporila pravo Mitropoliji crnogorsko-primorskoj na kupovinu ovog objekta. Kupoprodaja je obavljena uoči usvajanja Ustavne povelje, a posebno je zanimljivo da je Mitropolija po treći put za poslednjih dva veka kupila ovaj objekat, koji je inače njeno vlasništvo. U ranijoj izjavi za naš list, mitropolit crnogorsko-primorski dr Amfilohije (Radović) je podsetio da je Mitropolija kupila kasarnu isto kao što je to uradila SO Podgorica kupivši kasarnu "Morača" u Podgorici, ali da zbog toga niko ne napada predsednika opštine.


Niška televizija » Svaka druga mlada osoba u Srbiji nema posao (VIDEO)\nSvaka druga mlada osoba u Srbiji nema posao (VIDEO)\nObjavljeno 04.02.2015. 16:55\nU Srbiji oko 200 hilljada mladih do 30 godina nema posao. Više od polovine ima srednje obrazovanje, dok je 60 odsto bez radnog iskustva.\nDa bi mladi popravili svoj položaj u društvu moraju više da se informišu o aktulenim poslovima, stručnim praksama i besplatnim edukacijama, kaže za NTV direktor studentske zadruge Box poslovi u Nišu, Lazar Vučić.\nNezaposlenost mladih tri puta je veća nego kod starije populacije, a 75 miliona starosti do 25 godina pokušava da nađe posao, podaci su Međunarodne organizacije rada. Uzroci za to su neusklađeno obrazovanje sa potrebama tržišta rada, visok procenat bez potrebnih kvalifikacija i velika zastupljenost rada na crno. Ipak svetlih primera ima. Niški student ekonomije Lazar Vučić je sam sebe zaposlio, a sada i drugima preko studentske zadruge pruža mogućnost da obezbede sebi džeparac.\nPodatak da svaka druga mlada osoba u Srbiji nema posao može da se promeni ukoliko studenti redovno prate aktuelne konkurse i vežbaju svoje veštine preko stručnih praksi i volonterizma.\nEvropska Unija planira da uvede garancije za zapošljavanje mladih, tako da u roku od 4 meseca od završetka školovanja svako mlađi od 25 godina dobije priliku za posao ili stručnu praksu u preduzeću. U Nišu se, podsetimo, intenzivno radi na poboljšanju saradnje svih 13 fakulteta i gradskih institucija kako bi studneti što pre počeli da steknu praktična znanja. Već je potpisan protokol o saradnji između Kancelaarije za mlade i Univeziteta, a od marta studneti će moći stručnu prasku da obavljaju u niškim javnim preduzećima.\nPočela podela paketa osnovnih životnih namirnica (VIDEO)


Najniža plata u RS idućoj godini iznosiće 520 KM - Biznis Info\nYou are at:Home»Finansije»Najniža plata u RS idućoj godini iznosiće 520 KM\nNajniža plata u RS idućoj godini iznosiće 520 KM\nBy BiznisInfo on\t 30/12/2019 Finansije\nNajniža plata u idućoj godini iznosiće 520 KM, utvrdila je Vlada Republike Srpske na današnjoj sjednici.\nMinistar rada i boračko-invalidske zaštite Republike Srpske Duško Milunović rekao je na konferenciji za novinare nakon sjednice Vlade da je ova odluka donesena nakon što Ekonomsko-socijalni savjet na prethodnim sjednicama nije uspio postići konsenzus o najnižoj plati, jer su poslodavci iznijeli stav da nisu u mogućnosti da daju platu veću od 500 KM, a predstavnici sindikata tražili su 550 KM.\n“Donesena je odluka da iznos bude 520 KM, a najniža plata u Republici Srpkoj u ovoj godini bila je 450 KM, što znači da će najniža plata biti veća za 70 KM”, pojasnio je Milunović i dodao da je Vlada donijela ovu odluku imajući u vidu ekonomska kretanja i mogućnosti.\nNa pitanje novinara da li ima šanse da polovinom godine plata bude povećana ponovo, on je rekao da treba pratiti kretanja i mogućnosti.\nPrema njegovim riječima, najniža plata u Srbiji je 255 eura, a u Federaciji BiH 410 KM.\n“Ukoliko bude prostora i ako ekonomske mogućnosti to dozvole, sigurno neće biti prepreka da se najniža plata podigne na viši nivo”, naveo je Milunović.\nOn je dodao da se očekuje da u idućoj godini prosječna plata, koja sada iznosi 917 KM, bude 1.000 KM.\nMilunović je dodao da je na današnjoj sjednici Vlade bilo riječi o socijalnom zbrinjavanju radnika koji su zbog stečaja ili likvidacije preduzeća ostali bez posla.\n“U ovoj godini budžet za tu namjenu iznosio je šest miliona KM, a današnjom odlukom Vlade obezbijeđeno je 2.331.164 KM za uplatu doprinosa za penzijsko – invalidsko osiguranje 988 radnika u 19 preduzeća. Zaključno sa 27. decembrom, uključujući i predloženu odluku, bilo bi socijalno zbrinuto putem javnog poziva 153 radnika, a doprinosi za PIO biće uplaćeni za 965 radnika i za 133 radnika biće uplaćeni doprinosi za osiguranje od nezaposlenosti”, rekao je Milunović.\nOn je naveo da u Republici Srpskoj ima još 6.929 radnika koji imaju potrebu za socijalnim zbrinjavanjem i uplatom doprinosa, za šta je potrebno 25.139.811 KM.


Excel - Funkcija SumIf\nExcel – Funkcija SumIf\nZa sumiranje podataka u Excel-ovom radnom listu mogu se koristiti dve funkcije: „SUM“ i „SUMIF“. Kao što smo u prethodnim prilozima obradili funkciju „SUM“, do ove funkcije dolazimo unošenjem formule:\n=SUM (blok celija)\nili preko dugmeta „AutoSum“ na Standard paleti. Druga funkcija, „SUMIF“, se koristi ukoliko želimo da sumiramo podatke iz određenih ćelija, tj. vršimo selektivno sumiranje po određenom kriterijumu. Funkcija izgleda ovako:\n=SUMIF (blok celija, kriterijum, podrucje sumiranja)\ngde je „blok celija“ skup ćelija koje se proveravaju da li zadovoljavaju određeni „kriterijum“, i čije će se vrednosti iz područja „podrucje sumiranja“, sumirati.\nU sledećem primeru videćemo kako se radi sa ovom funkcijom. U Excel-ov radni list unesite podatke kao na slici, znači, imamo neke magacine u kojima se nalaze neki artikli, i to u određenoj količini. Prvo ćemo imenovati blok ćelija od C4 do C9, i to imenom „Artikli“. Ovo ćemo uraditi tako što selektujemo dati blok ćelija i pozovemo padajući meni „Insert -> Name -> Define…“, i u sledećem dijalog prozoru unesemo u polje „Names in workbook“ naziv datog bloka ćelija. Ovo isto ćemo uraditi i za blok od D4 do D9, koji ćemo nazvati „Kolicine“.\nU ćeliji D11 (Uslovni zbir) izvršićemo uslovno sumiranje. Napisaćemo sledeću formulu:\n=SUMIF ( Artikli ; „=Sok“ ; Kolicine)\nŠta će desiti, izvršiće se sumiranje podataka iz bloka „Kolicine“, i to onih koji u bloku ćelija „Artikli“ sadrže naziv „Sok“. Znači na ovaj način smo sumirali sve „Sokove“, iz svih magacina (od 1 do 6) i dobili ukupno stanje artikla „Sok“ na „lageru“.


Protest u Beogradu: Kosmet proglasiti okupiranom teritorijom - BIGportal.ba\n28 Juna, 2019 28 Juna, 2019 0178\nNa protestu koji su organizovali Udruženje “Nema predaje Kosova i Metohije” i “Živimo za Srbiju”, koji je održan danas ispred Narodne skupštine Srbije u Beogradu, zatraženo je da se Kosovo i Metohija proglasi za okupiranu teritoriju. Grupa pripadnika ovih udruženja nakon protesta krenula je u šetnju do ambasade Crne Gore…\nNa protestu koji su organizovali Udruženje “Nema predaje Kosova i Metohije” i “Živimo za Srbiju”, koji je održan danas ispred Narodne skupštine Srbije u Beogradu, zatraženo je da se Kosovo i Metohija proglasi za okupiranu teritoriju.\nGrupa pripadnika ovih udruženja nakon protesta krenula je u šetnju do ambasade Crne Gore u Knez Mihailovoj ulici kako bi iskazali protest zbog situacije u vezi Srpske pravoslavne crkve u toj zemlji, odakle su nastavili kroz glavnu ulicu Beograda do ambasade Francuske i Saborne crkve.\nPredsjednik Udruženja “Nema predaje” Damnjan Knežević:\n“Srbiju ćemo osloboditi kada budemo vratili srpsku vojsku i policiju po Rezoluciji 1244 na celo Kosovo i Metohiju i na albansku granicu.”\nGoran Živković, koji je učestvovao u borbama na Paštriku današnjoj i budućim vlastima da “ne potpisuju ništa što će dio teritorije, čak i milimetar, dati neprijateljima”.


NIKOLA KOJO U CENTRU BEOGRADA: Vučiću u ovoj partiji šaha hteo si biti kralj, ispao si konj! - Dnevni Žurnal\nNIKOLA KOJO U CENTRU BEOGRADA: Vučiću u ovoj partiji šaha hteo si biti kralj, ispao si konj!\nBEOGRAD – Završni miting predsedničkog kandidata Saše Jankovića održan je danas sa početkom u 18 časova na Trgu republike, na kome je Janković poručio da od 2. do 16. aprila teče, kako je rekao, otkazni rok za Aleksandra Vučića i njegove saradnike.\nOvo je bio završni miting Jankovića, pred predstojeće predsedničke izbore koji se održavaju u nedelju 2. aprila, a posle obraćanja više govornika i Saše Jankovića,usledila je “pobednička šetnja Beogradom”.\n19.49 – Na binu je izašao Saša Janković koji je rekao da mu se pre nekoliko dana javila žena sa Harvarda koja mu je napisala savršen politički govor, ali za uređenu državu.\n– Ovaj govor sam napisao ipak ja, jer pre toga imamo da završimo posao. Vučiću, nemoj da ti padne na pamet da 2. aprila pokušaš da ukradeš ijedan glas!. NIsu to moji glasovi već glasovi građana Srbije, rekao je Janković.\nKojo je ujedno premijera Srbije nazvao konjem koji je hteo biti kralj.


Javnim kuhinjama treba pomoć zbog sve dužih redova @ Cafe.ba\nBANJALUKA, PRIJEDOR - Sve veći broj građana RS koristi usluge javnih kuhinja, a kapaciteti i sredstva ovih kuhinja sve su manji.\nMiroslav Subašić, predsjednik banjalučkog humanitarnog udruženja "Mozaik prijateljstva", kaže da su prije dvije godine imali 450 korisnika javne kuhinje, a sada imaju 950, te da postoji puno razloga zašto se povećava broj korisnika javnih kuhinja.\n"Pored onih stalnih korisnika, među kojima su stariji i nemoćni, sve češće nam se javljaju i oni radno sposobni ljudi. Cijene potrepština stalno rastu, a ljudi to ne mogu pratiti. Minimalno povećanje plata ili penzija prosto nije dovoljno da građani pokriju potrebe, pa moraju tražiti pomoć u javnim kuhinjama", rekao je Subašić.\nDodaje da većina porodica prima oko 300 ili 400 KM, od kojih jedna porodica teško može da živi.\n"Oni koji dobijaju humanitarnu pomoć i pomoć za tuđu njegu od 80 do 160 KM, ne mogu sebi skoro ništa da priušte, a posebno oni koji kupuju pelene, jer samo jedan paket košta 35 KM", kazao je Subašić.\nŽeljkica Ilić, sekretar Crvenog krsta Banjaluka, kaže da javna kuhinja koja djeluje u okviru Crvenog krsta, ima više od 400 korisnika, te da postoje potrebe za više, ali da svi korisnici dolaze iz Centra za socijalni rad Banjaluka.\n"Ne može nam doći neko bez njihove preporuke. Sada je aktivan i humanitarni broj 1413 za pomoć javnoj kuhinji", kazala je Ilićeva.\nU "Caritasu" Banjaluka kažu da se broj korisnika javne kuhinje kreće od 30 do 35, te da se uglavnom radi o starim, nemoćnim i bolesnim osobama koje su same, a jedan broj njih su korisnici kućne njege.\n"Kupujemo kuvanu hranu od jedne firme i raznosimo je po kućama. Najpotrebnija su finansijska sredstva, a njih nikad dovoljno. Činjenica je da se ta sredstva iz godine u godinu smanjuju", rekli su u "Caritasu".\nDanko Malešević, predsjednik Udruženja "Hleb života" iz Prijedora, kaže da su prošle godine imali oko 130, a sada imaju 150 korisnika, te da se broj kontinuirano povećava.\n"Ne znam koliko ćemo imati mogućnosti proširivati kapacitet, vjerovatno ne još mnogo. Potrebe ljudi su velike, i taj jedan obrok im znači puno. U našoj javnoj kuhinji uvijek imamo desetak ljudi na čekanju za topli obrok. Zbog teške finansijske situacije građana u RS, očekujemo rast broja korisnika", objašnjava Malešević.\nU Humanitarnom udruženju "Imaret" iz Trebinja kažu da im finansijska situacija ne dozvoljava da imaju veći broj korisnika, ali da su potrebe ljudi za javnim kuhinjama sve veće.\n"Kada smo dali plan i program opštini Trebinje, dobili smo 2.500 KM za potrebe javne kuhinje, što je smiješno. Za te pare korisnicima, za četiri mjeseca, možemo kupiti pola vekne hljeba i čašu vode", rekao je Mirsad Ćatović, predsjednik HU "Imaret".\nDodaje da se finansijski pomažu i iz neprofitnih organizacija, te od dobrotvornih priloga.\nAnđa Mijatović, stručni saradnik za socijalnu, zdravstvenu i humanitarnu djelatnost u Crvenom krstu Zvornik, kaže da svakih mjesec ili dva korisnicima socijalne pomoći donose pakete s hranom, ali da takođe daju hranu i onima koji dođu u njihove prostorije.\n"Na kućnu adresu nosimo pakete u kojima je 20 ili 30 kilograma brašna, pet kilograma krompira, makarone, so, šećer i ulje. Uglavnom se broj korisnika socijalne pomoći kreće od 170 do 250, što zavisi od Centra za socijalni rad Zvornik", pojasnila je Mijatovićeva.\nDodaje da hranu daju i onima koji dođu u Crveni krst, a uglavnom je riječ o penzionerima koji žive od minimalne penzije i onih koji primaju tuđu njegu i pomoć.


Petričević: Domaćim preduzećima otvaramo fondove EU - INFORMACIJA JE KAPITAL - Capital.ba\nPetričević: Domaćim preduzećima otvaramo fondove EU\n14. apr. 2019. 11:05 Objavljeno u PRIVREDA\nBANJALUKA – Ministar privrede i preduzetništva Republike Srpske Vjekoslav Petričević rekao je da će se predstojećim izmjenama i dopunama Zakona o razvoju malih i srednjih preduzeća domaćim privrednicima otvoriti vrata kada je riječ o pristupu razvojnim fondovima EU.\nPetričević je, povodom 100 dana rada resornog ministarstva, rekao da će Nacrt zakona o izmjenama i dopunama Zakona o razvoju malih i srednjih preduzeća biti razmatran na predstojećoj sjednici parlamenta Srpske sa ciljem da se definicija ove vrste preduzeća u EU potpuno usaglasi sa onom u Srpskoj.\n“Do sada su bili usklađeni samo kriterijumi razvrstavanja po broju zaposlenih, a sada će biti i finansijski kriterijumi. Uz to, Republička agencija za razvoj malih i srednjih preduzeća prerašće u Razvojnu agenciju Republike Srpske, čime će se proširiti podrška preduzetništvu na republičkom i lokalnom nivou kroz povezivanje lokalnih agencija koje će, takođe, dobiti ovu razvojnu komponentu”, istakao je Petričević.\n“Taj dokument obuhvata mjere s ciljem snažne podrške zapošljavanju, smanjenju parafiskalnih i administrativnih opterećenja privrede, unapređenju uslova za tehnološki razvoj privrede, kvalitetnijem uvezivanju obrazovanja sa potrebama tržišta rada, uključujući sektorske mjere. Cilj Ministarstva je da se izmjenama Zakona o doprinosima u nekoliko koraka dođe do nivoa opterećenja rada iz 2008. što bi otvorilo prostor za povećanje plata u realnom sektoru”, rekao je Petričević.\n“Ubijeđen sam da taj proces možemo sprovesti i za nekoliko godina postati regionalni lider po uslovima poslovanja, što je odlična i neophodna osnova za snažan razvojni zalet i značajniji ekonomski rast. Veliki je broj dobrih poslovnih subjekata, ideja i naučno-istraživačkih projekata koji mogu dati rezultate”, naveo je Petričević.\n“Vlada će to osigurati kroz model povoljnih kredita u saradnji sa lokalnim bankama ili međunarodnim organizacijama”, rekao je Petričević.\n“Podnijeli smo inicijativu prema međunarodnim organizacijama za finansiranje softverskog rješenja za izradu registra”, rekao je Petričević.\n“U saradnji sa Ministarstvom pravde traje digitalizacija sudske arhive, kao jedna od pretpostavki za e-registraciju. Očekujemo da ovaj proces bude gotov do kraja godine, a u finalnoj fazi je usaglašavanje projektnog zadatka za softversko rješenje za e-registraciju”, rekao je Vjekoslav Petričević.\n“Projekat finansira Švedska, a sprovodi Agencija za razvoj preduzeća-EDA Banjaluka. U Srpskoj je početkom godine raspisan prvi javni poziv za ukupno 90.000 KM koji se odnosi se na dostavljanje koncepata projekta. Naime, projektna intervencija odnosila se na sprovođenje mjera podrške razvoju preduzetništvu žena u Srpskoj i trenutno se radi na razradi projektnih ideja odabranih aplikanata”, otkrio je Petričević.\nPetričević je rekao i da je resorno ministarstvo sa organizacijom “Katolik relif servisis” /CRS/ potpisalo protokol kojim je predviđeno da ta organizacija pruži podršku u izradi informacionog sistema sa internet-portalom industrijskih i poslovnih zona u Srpskoj s ciljem stvaranja pretpostavki za podršku jedinicama lokalne samouprave pri promociji njihovih investicionih potencijala.\nVjekoslav Petričević je rekao da će zastupati opravdane interese privrednika u smislu podrške zapošljavanju, smanjenja administrativnih opterećenja, unapređenja tehnološke razvijenosti, uvezivanja privrede i tržišta rada, kao i unapređenja infrastrukture kvaliteta, te smanjenja sive ekonomije. Srna\nKljučne riječi: Ministarstvo privrede i preduzetnistva RS, vjekoslav petričević\nPetričević: Podsticajima u privredi do većih plata i zapošljavanja\nSaradnjom stvoriti bolji poslovni ambijent\nPetričević: Raditi na poboljšanju ekonomske saradnje\nMinistarstvo privrede nedostupno javnosti


Univerziteti u Istočnon Sarajevu i Lomonosov potpisaće sporazum | Palelive.com\nPočetna Regija Istočno Sarajevo Univerziteti u Istočnon Sarajevu i Lomonosov potpisaće sporazum\nUniverziteti u Istočnon Sarajevu i Lomonosov potpisaće sporazum\nISTOČNO SARAJEVO – Delegacija Univerziteta u Istočnom Sarajevu /UIS/, predvođena rektorom Mitrom Novakovićem, otputovaće danas, u Moskvu, gdje će sa rukovodstvom Univerziteta M.V. Lomonosov, najvećeg, najstarijeg i najprestižnijeg u Rusiji, potpisati Sporazum o međuuniverzitetskoj saradnji.\nU sporazumu, koji će biti potpisan na period od pet godina, navodi se da je uspostavljanje saradnje u obrazovnoj, naučnoj i kulturnoj djelatnosti od velikog značaja za oba univerziteta, kao i da će doprinijeti ekonomskom i socijalnom napretku dvije zemlje.\nU dokumentu se navodi da će Sporazum omogućiti institucionalnu razmjenu studenata, nastavnika i istraživača, te promovisati zajedničko učešće u različitim bilateralnim i multilateralnim istraživačkim i razvojnim projektima i programima.\nOvaj sporazum će omogućiti saradnju i zajedničko učešće dva univerziteta u organizaciji naučnih konferencija, seminara i trening–programa za istraživače i tehničko osoblje, saradnju u procesu konsultantske i tehničke pomoći i transfera tehnologija preduzećima i drugim zainteresovanim klijentima na tržištu, međusobnu razmjenu knjiga, publikacija i drugog istraživačkog i tehničkog materijala.\nU delegaciji UIS-a, koja u Moskvu putuje na poziv rektora Univerziteta Lomonosov Viktora Antonoviča Sadovničija, biće i Mirjana Vuković i Milenko Pikula, profesori sa Filozofskog fakulteta UIS-a, saopšteno je iz Rektorata UIS-a.\nRuski državni univerzitet M.V.Lomonosov, čiji je rektor ujedno i potpredsjednik ruske Akademije nauka, osnovan je 1755. godine i po značaju i prestižu mjeri se sa univerzitetima Oksford i Kembridž u Velikoj Britaniji, te Harvard i Jejl u SAD.\nNa Lomonosovu, koji nosi ime svog osnivača Mihaila Vasiljeviča Lomonosova, ruskog pisca i erudite, studira više od 40.000 studenata, oko 7.000 postdiplomaca i više od 5.000 studenata koji pohađaju specijalističke studije.\nNa tom univerzitetu svake godine obrazuje se i oko 4.000 stranih studenata i postiplomaca iz više od 80 zemalja svijeta.\nPrethodni članakProblemi “BH gasa” utiču na rad “Sarajevogasa” u Istočnom Sarajevu\nNaredni članakSlužena vaskršnja liturgija


Novi „slučaj Jović“ u Realu – Zidan mladog Norvežanina tretira kao Srbina - Sputnjik Srbija\n17:40 19.03.2021 Preuzmite kraći link\nOfanzivni vezista iz Norveške deo je Real Madrida od 2015. godine, kada je tamo prešao iz Stromsgodseta sa samo 17 godina.\nTada se znalo da Edbegoru neće biti momentalno pružena prilika, te da će morati da se kali na pozajmicama i u rezervnom timu svog novog kluba.\nOd tada je, ipak, prošlo sedam godina, a Edegor u pomenutom periodu nije došao ni blizu prvog tima „kraljevskog kluba“.\nEdegor je prethodnu sezonu proveo igrajući u Real Sosijedadu, gde je konačno dobio priliku da na velikoj sceni pokaže svoje umeće.\nTo mu nije donelo priliku da zaigra pod kormilom Zinedina Zidana, koji u Edegoru nije video nekog na koga može da računa ove sezone, pa je Norvežanin poslat na pozajmicu u Arsenal.\nOvaj slučaj se može uporediti sa slučajem srpskog golgetera Luke Jovića, koji je pre skoro dve godine došao u Real i od tog trenutka potpuno stagnirao u razvoju karijere.\nJović se nedavno vratio u Ajntraht u vidu pozajmice, pa tamo pokušava da se vrati u formu iz koje je potpuno ispao zbog nepoverenja Zidana i drugih faktora.\nEdegor nije morao toliko da čeka kako bi se vratio u ritam, pa je maltene odmah po dolasku u londonski klub ostavio utisak zbog kojeg bi mogao trajno da se preseli u Englesku.\nKako prenose svetski mediji, Edegor je izrazio želju da napusti Zidana i ostane u Arsenalu uz trenera Mikela Artetu, sa kojim ima mnogo bolji odnos.\nPregovori između Tobdžija i Kraljeva uskoro bi trebalo da počnu, ali nije poznato da li će do dogovora doći. Zidan je u „slučaju Jović“ izjavljivao kako je Srbin bitan deo budućnosti kluba i neko na koga računa, te nastavljao da mu ne daje priliku.\n„Veoma sam zadovoljan Edegorom. Mislim da će on napredovati korak po korak i sve se bolje prilagođavati na ekipu“, rekao je Zidan pred početak tekuće sezone, tokom koje je i napustio Real.\n► Šokantna izjava legendarnog fudbalera: Zauvek ću biti alkoholičar\n► Sergej i Lacio nemoćni protiv šampiona Evrope, Čelsi eliminisao Atletiko!\nLuka Jović, Arsenal, Real Madrid, Zinedin Zidan


Novi uslovi za ulazak u Sloveniju - PRess Serbia\nHome » News » Novi uslovi za ulazak u Sloveniju\nSlovenačka vlada promenila je uslove za ulazak u zemlju za one koji nisu vakcinisani ili su preležali kovid i nemaju negativan test, više neće moći privremeno da prekinu karantin nakon ulaska sa negativnim testom.\nZbog skraćenja karantina sa deset na sedam dana, eliminisana je mogućnost prevremenog ukidanja karantina negativnim PCR testom, a osoba koja ode u karantin nakon prelaska granice moraće da bude u kućnoj izolaciji sedam dana. saopštila je vladina kancelarija za komunikacije.\nOni koji su vakcinisani potrebnim dozama, oni koji su preživeli kovid 19 ili imaju negativan test na korona virus i dalje mogu da uđu u Sloveniju bez odluke o obaveznom karantinu.\nZdravstvene vlasti saopštile su u subotu da je u poslednja 24 sata potvrđeno 7.580 novih infekcija, što je najveći broj dnevnih infekcija od početka epidemije, a još pet je umrlo.\nSa 14.360 PCR testova potvrđeno je 7.580 zaraženih ili 52,8 odsto testiranih, a urađeno je još 109.072 brzih testova na antigen, čije pozitivne rezultate tek treba potvrditi PCR testiranjem.\nPrema podacima vlade, trenutno se u bolnicama nalazi 514 pacijenata, od kojih je 156 na odeljenjima intenzivne nege.\nIzvor: PRessSerbia/ Dnevnik.hr\nPRess Serbia > News > Novi uslovi za ulazak u Sloveniju\nTagovinove mere novi uslovi pandemija slovenija\nJokić se ne zaustavlja, zabeležio je tripl-dabl protiv Lejkersa već na početku 3/4\nVELIKI ĐOKOVIĆ: Razočaran sam, ali želim igračima, zvaničnicima, osoblju, volonterima i navijačima sve najbolje na turniru


BBC: Šta nas čeka u zemlji i svetu ove nedelje - Novinar.rs\nOdnosi sa Crnom Gorom, muzika, košarka i parade ponosa – ovo su neke od tema o kojima će se govoriti narednih dana.\n1) Sinod Srpske pravoslavne crkve o imovini u Crnoj Gori\nVlada Crne Gore pre mesec dana predstavila je predlog Zakona o slobodi veroispovesti koji kaže da će „svi verski objekti koji su bili imovina države Crne Gore pre gubitka njene nezavisnosti i pripajanja Kraljevini Srba, Hrvata i Slovenaca 1918. godine, a koji kasnije nisu na odgovarajući pravni način prešli u svojinu neke verske zajednice, biti prepoznati kao državna imovina”.\n2) Borba za nove šampionke Evrope\nPrve utakmice u Zrenjaninu su na programu u četvrtak, 27. juna, kada se sastaju Rusija – Belgija i Belorusija – Srbija.\n3) Parade ponosa u Beogradu i Skoplju\nIstog dana održaće se i Parada ponosa u prestonici Srbije. Parada ponosa u Beogradu ove godine se održava po nazivom „Borba još uvek traje – Pridruži se” i počinje u 11 časova u Pionirskom parku.\n„Dizni fantazija” biće održana 30. juna u 20.30 sati. Publika će uživati na beogradskom Ušću u najlepšem animiranom spektaklu uz čuvene numere klasične muzike koje će orkestar uživo izvoditi ispod velikog ekrana.\nFilharmonija poziva publiku svih generacija, ne samo iz Srbije već iz regiona, da dođe da uživa na besplatnom koncertu na otvorenom jer se „Dizni fantazija” uživo izvodi prvi put na domaćim prostorima, i to na mestu gde će se graditi nova zgrada Beogradske filharmonije.\nZanimljivost sa najvećeg festivala u Evropi koji počinje u sredu – na Glastonberiju je postavljeno čak 700 metara muških pisoara.\nNe postoji objašnjenje zašto su organizovana dva G20 za samo sedam meseci. Ovaj skup obično se održava jednom godišnje – u septembru ili novembru.\nPosted in KOMENTARTagged #BORIS DŽONSON #BREGZIT #CRNA GORA #GEJ PARADA #KOŠARKA #SPC


Đurđanović iz "Niškog maratona" prvi na 1500m - Sportske vesti\n23 Jan, 2021 by South Media\nU subotu na Otvorenom prevenstvu Beograda u atletici za mlađe juniore i juniore, Nišlija Dušan Đurđanović, član AK Niški maraton, ubedljivo je trijumfovao na trci na 1500m.\nPrvenstvo je zbog učešća atletičara iz susednih zemalja, koji su se takmičili van konkurencije, imalo i međunarodni karakter. U atletskoj dvorani SAS na Banjici u nadmetanju je učestvovalo više od 350 atletičara, a Đurđanović je bio jedini predstavnik niških klubova.\nDušan Đurđanović je u trci 1500 metara u konkurenciji 10 juniora, rezultatom 4 minuta 25 sekundi I 67 stotih delova sekunde ubedljivo je došao do zlatne medalje. je utoliko veći, ukoliko se uzme u obzir da je Dušanu prvi nastup u ovoj disciplini u dvorani, a uopšte drugi put u dvorani do sada uzimajući u obzie sve discipline.\nUtisak pojačava i podatak da niški atletičari i atletičarke nemaju nijedan objekat, ni približno, slične namene i pravo je čudo kako uspevaju da budu konkurentni beogradskim i novosadskim kolegama, a da podsetimo takmičarima “Niškog maratona” ovo je već drugop uspešno takmičenje ove godine.\nFudbalerke Radničkog preokretom do pobede (VIDEO)\nFudbalerke Radničkog 2012-e sa uspehom nastupaju u Prvoj ligi Srbije. Minulog vikenda, posle preokreta, na igralištu Železničara kraj pruge, sa\nKošarkašice Studenta savladale su ekipu Vrbas Medele sa 79-65 i održale priključak sa vodećim timovima. Utakmica sa Vrbasom bila je


Ko bi mogao da posreduje u sukobu Israela i Gaze FOTO, VIDEO\nSvet Autor:DW18. maj. 202110:44\nDve američke kompanije otkazale letove za Tel Aviv\nGeneralni sekretar Ujedinjenih nacija Antonio Guteres kaže da svetska organizacija „aktivno angažuje sve strane na hitnom prekidu vatre“ i poziva ih „da omoguće da se napori u posredovanju pojačaju i da nudu uspešni“.\nIako se UN po prirodi nameću kao posrednik u međunarodnim sukobima, one imaju problem jer se poslednjih dana bore da prevaziđu strukturna pitanja koja su ih sprečavala da ranije igraju značajniju ulogu, prenosi DW.\nSavet bezbednosti UN u nedelju je osudio nasilje, ali se članice nisu složili oko zajedničke izjave. Kina, trenutno predsedavajuća Savetu, optužila je SAD za neuspeh uz ocenu da su one usamljeni protivnik mera i da snose odgovornost za taj neuspeh. S druge strane, Stejt department odbio je to da komentariše.\nSAD su i ranije koristile svoje pravo veto u Savetu bezbednosti da blokiraju rezolucije i izjave o svom bliskom savezniku Izraelu. Uprkos pozivima zvaničnika UN na akciju, taj odnos sprečavao je u prošlosti svetsku organizaciju da posreduje.\nSjedinjene Američke Države?\nIzrael je najbliži saveznik SAD na Bliskom istoku, a SAD su glavni izvor vojne pomoći i opreme za Izrael. Taj odnos je Sjedinjenim Državama uvek davao značajnu prednost kada je, u vreme pojačanih sukoba, bilo potrebno da se Izrael dovede za pregovarački sto.\nGaza eksplozija Foto:EPA-EFE/HAITHAM IMAD\nAmeričko-izraelski odnosi dostigli su novi vrhunac u vreme kada je predsednik bio Donald Tramp. On je sprovodio mere popularne među Izraelcima, uključujući i premeštanje američke ambasade iz Tel Aviva u Jerusalim. Trampov neuspešni li mirovni predlog za Bliski istok bio je u velikoj meri sastavljen pod izraelskim uslovima i njime bi se priznala jevrejska naselja na okupiranoj teritoriji kao deo Izraela.\nČini se da je Bajdenova administracija bila zatečena najnovijom eskalacijom sukoba. On nije nameravao da to pitanje postavi kao prioritet, verovatno i zato što prethodne administracije, uključujući i Obaminu čije je Bajden bio deo, u tome nisu ostvarile napredak. SAD, inače, trenutno nemaju ambasadora u Izraelu.\nU subotu je Bajden razgovarao i sa Benjaminom Netanijahuom, kao i sa palestinskim predsednikom Mahmudom Abasom. To se dogodilo na dan kada je njegov izaslanik, zamenik pomoćnika sekretara za Izrael i Palestinu Hadi Amr, stigao u Tel Aviv.\nArapska liga pozvala je Bajdenovu administraciju da preuzme aktivniju ulogu u bliskoistočnom mirovnom procesu. Ostaje nejasno koliko Vašington brzo može da smisli održiv plan za sukob koji ranije nije bio jedan od njegovih prioriteta.\nVisoki predstavnik Evropske unije Žozef Borel pozvao je da se momentalno prekine nasilje i u Izraelu i na palestinskim teritorijama, a ministri spoljnih poslova EU sastaju se u utorak kako bi razgovarali o nedavnim događajima.\nBorel kaže da je u kontaktu sa članovima tzv. „bliskoistočnog kvarteta“ – grupacije koja uključuje Ujedinjene nacije, SAD, Evropsku uniju i Rusiju.\nGaza ekslpozija Foto:EPA-EFE/MOHAMMED SABER\nEvropska unija tradicionalno ne igra vodeću ulogu u mirovnim pregovorima na Bliskom istoku, već se usredsređuje na humanitarnu pomoć. Ona je najveći pojedinačni donator palestinske uprave, a od 2000. godine Evropska komisija pružila je 700 miliona evra humanitarne pomoći Palestincima u Pojasu Gaze i na Zapadnoj obali, prenosi Dojče vele.\n„SAD su te koje igraju aktivnu ulogu, one su odmah poslale predstavnika Stejt departmenta“, ukazuje predsednik Spoljnopolitičkog odbora Bundestaga Norbert Rotgen. Prema njegovim rečima, EU u tom sukobu praktično ne igra nikakvu ulogu i uglavnom bi mogla da doprinese tako što će nastaviti da pruža humanitarnu pomoć.\nEgipat se graniči sa Izraelom i tamošnje obaveštajne službe još uvek imaju dobre veze sa Hamasom. Tokom vikenda Egipat je, zajedno sa UN i Katarom, posredovao u dogovoru o dvosatnom prekidu vatre kako bi se omogućio transport neophodnog goriva u Gazi. Pokušaj je propao nakon što je Izrael pogodio kuću šefa Hamasa Jahje Sinvara.\nProšle srede egipatska delegacija sastala se sa više islamskih i palestinskih grupa u Gazi, pre odlaska u Tel Aviv, u četvrtak. Kairo potvrđuje da su izraelski lideri do sada odbijali sporazum o prekidu vatre.\nBombardovanjeBombeEgipateugazaIzraelnapadnasiljepojas gazePosredovanjeraketeSADsukobtel avivUNvojska


Kovačevski bijesan: Veto Bugarske je udarac na kredibilitet EU\nČetvrtak, 23.06.2022., 17:31 Četvrtak, 23.06.2022., 17:24\nPremijer Sjeverne Makedonije Dimitar Kovačevski rekao je da je situacija sa vetom Bugarske na početak pregovora “udarac za kredibilitet EU”.\n– Ono što se sada desilo je ozbiljan problem i ozbiljan udarac za kredibilitet EU… Sjeverna Makedonija i Albanija, ali i region, ne mogu da ostanu zaglavljeni u ovoj situaciji zato što jedna država odbija da se koordiniše i otvori nam evropski put – naveo je Kovačevski.\nOn je dodao da postupak Bugarske samo otvara prostor za “određene treće strane” i da je to “izuzetno važno sa geostrateške tačke gledišta”.\nKovačevski je rekao da je vrijeme za EU da ispuni svoja obećanja prije nego što da nova. On je dodao da će Sjeverna Makedonija tražiti čvrste garancije i od Bugarske i od EU da Bugarska neće postavljati nove uslove u okviru pregovora i bilateralnom protokolu, koji još nije usklađen. Kovačevski je naveo da inicijativa “Otvoreni Balkan” nije zamjena za Evropsku uniju.\nsjeverna makedonijaDimitar Kovačevski


Krizni štab Ministarstva zdravstva FBiH donio novu Naredbu\nNovom naredbom, između ostalog, produžena je odredba kojom se “ograničava kretanje stanovništva na cijelom teritoriju Federacije Bosne i Hercegovine u vremenu od 23:00 sata uvečer do 5:00 sati ujutru narednog dana”.\nZa kontrolu ove odredbe zadužene su “kantonalne/županijske uprave policija nadležnih kantonalnih/županijskih ministarstava unutarnjih poslova sukladno kantonalnim/županijskim propisima o javnom redu i miru.\nIz Kriznog štaba/stožera Federalnog ministarstva zdravstva 11.11.2020. uputili su Instrukciju upravama policija i ministarstvima unutrašnjih poslova kantona/županija o primjeni ove odredbe koju možete naći OVDJE.\nPrevious article Ministarstvo sigurnosti BiH: Počinju radovi na izgradnji i opremanju kampa Lipa\nNext article Započeo ispraćaj šestero mladih koji su stradali u velikoj tragediji


APR počinje da izdaje potvrde o stvarnim vlasnicima firmi\nBiznis Autor:Fonet04. jan. 202119:19\nAgencija za privredne registre (APR) saopštila je danas da počinje sa izdavanjem izvoda i potvrda iz Centralne evidencije stvarnih vlasnika preduzeća i drugih registrovanih pravnih subjekata.\nAgencija će, kako je navedeno u saopštenju, izdavati izvod sa podacima o stvarnim vlasnicima registrovanog subjekta, a zainteresovani korisnici moći će da dobiju i potvrdu iz Centralne evidencije sa istorijskim podacima o stvarnim vlasnicima registrovanog subjekta (potvrda za registrovanog subjekta), kao i potvrdu da je neko fizičko lice upisano, ili je bilo upisano, kao stvarni vlasnik registrovanog subjekta (potvrda za fizičko lice).\nRačunovođe od sada u registru APR\nVučić: Novi paket mera za privredu u martu ili aprilu\nZahtev se može podneti elektronskim putem, preko sistema za centralizovano prijavljivanje korisnika APR, i u tom slučaju se i naknada za izdavanje izvoda ili potvrde plaća elektronski, ili u pisanoj formi, na posebnom obrascu, koji je dostupan preko internet stranice APR.\nUkoliko se zahtev podnosi u pisanoj formi, prilaže se i dokaz o uplati naknade za izdavanje izvoda, odnosno potvrde, napominju u APR.\nPodsećaju, takođe, na mogućnost da podnosilac odabere način izdavanja dokumenta bez obzira na način podnošenja, jer APR može izdati izvod ili potvrdu u formi elektronskog dokumenta, ili u papirnoj formi.


VOIP ili telefonija putem interneta – fleksibilna, jednostavna za korištenje, a jeftina – Kodeks d.o.o.\nVOIP ili telefonija putem interneta - fleksibilna, jednostavna za korištenje, a jeftina\nMnoge kompanije već su upoznale sve prednosti koje nudi Voice over Internet Protocol (VOIP) telefonija. Ako i vama treba ovakav princip telefonije i centrale sa veoma prihvatljivim cijenama, a izuzetno jednostavne za korištenje, Kodeks model Grandstream UCM6202 sa ugradnjom nudi već od 599 KM + PDV.\nIP telefonija je postala standard za uspješne velike i male kompanije koje žele povećati svoju produktivnost i omogućiti dostupnost poslovnog telefona bilo gdje bez upotrebe mobitela. VOIP je telefonija putem interneta i lokalnih mreža koja koristi digitalne tehnologije uz adekvatan hardver i softver.\nJednostavno rješenje po cijeni od 599 KM sa ugradnjom\nSve što treba je da uložite u nabavku opreme, a ti troškovi će se vrlo brzo opravdati kroz uštede na pozivima.\nPozivi mogu biti usmjereni putem internet VoIP servisa preko kompjutera ili pametnog telefona, a za korištenje vam je dovoljan softver za razgovor i internetska veza.\nGradstreamove telefonske centrale nude širok set komunikacijskih karakteristika objedinjenih u jednostavnom rješenju bez naknada za licencu, nadogradnju i drugih troškova.\nKada VoIP telefonske centrale koristite u kompaniji, s obzirom da VoIP integriše više tehnologija, preusmjeravanje, telefonska sekretarica, konferencijski pozivi, snimanja i druge opcije vrlo lako se podešavaju i koriste, a kvalitet zvuka nadmašuje klasičnu telefoniju.\nZa uštedu i povećanje produktivnosti kolektiva\nNa ovaj način štedite na međusobnim pozivima i pretplatama, sve se odvija preko standardnog internet priključka, a pozivi su mogući prema domaćim i međunarodnim fiksnim i mobilnim mrežama.\nTelefonske centrale koje nudi Grandstream namijenjene su svim kompanijama koje žele smanjiti troškove ulaganja i održavanja telekomunikacijske infrastrukture. Model UCM6202 podržava do 500 korisnika i 50-75 istovremenih poziva. Gigabitni mrežni priključci imaju integrisan PoE, USB i SD karticu. Podržava do 5 nivoa IVR-a (interaktivnog glasovnog odgovora) i ima ugrađen server za snimanje poziva čiji su snimci dostupni putem web user interfejsa. Uz sve to ima i najjaču moguću sigurnosnu zaštitu pomoću SRTP, TLS i HTTPS enkripcije.\nZanima li vas ovaj način ušteda i povećanja poslovne produktivnosti, javite nam se na telefonski broj 033 /714-000 ili e-mail: info@kodeks.ba.


Poraz Memfisa u Malagi, Stojaković i Radmanović odlični\nTačno 20 dana ostalo je do početka nove NBA sezone, a svih 30 timova već uveliko se pripremaju za još jedan pohod na trofej "Leri O'Brajen", koji je od proletos ponovo u vlasništvu San Antonio Sparsa. Juče je odigrano čak osam pripremnih mečeva, od kojih jedan u Španiji, gde je Malaga u okviru NBA Europe Live Tura pobedila Memfis – 102:99.\nDarko Miličić je za poražene igrao 16 minuta i postigao 4 poena, a mnogo zapaženije uloge imali su Vlada Radmanović i Peđa Stojaković. Radmanović je sa 20 poena i 6 skokova za 32 minuta igre bio najbolji pojedinac Lejkersa u minimalnom porazu protiv Voriorsa – 111:110, dok se Stojaković trijumfalno vratio u sastav Hornetsa posle 320 dana pauze zbog povrede i operacije leđa. Iako je prvo poluvreme okončao bez pogotka, srpski internacionalac je sa 13 poena u nastavku bio jedan od najzaslužnijih za preokret i pobedu Nju Orleansa nad Hjustonom – 94:92.\nOvdašnji Vašington Vizardsi otvorili su predsezonu ubedljivim trijumfom u Klivlendu protiv tima koji ih je u poslednje dve godine eliminisao u plej-ofu. Prva zvezda domaćih Lebron Džejms bio je slab – 3 poena za 15 minuta igre, a ni njegovi saigrači, sa izuzetkom Denija Gibsona (13 poena) nisu bili mnogo bolji. Kavsi su bili bez Saše Pavlovića i Andersona Varežaoa, koji još nisu postigli dogovor sa klubom oko produžetka ugovora. Kod Vizardsa takođe nije bio previše raspoloženih za igru, a lider tima Gilbert Arinas, koji se ovog leta oporavljao od operacije kolena završio je sa 9 poena za 22 minuta.


41 žena na Tajmovoj listi "100 najuticajnijih"\nPevačica Bijonse na naslovnoj stranici izdanja Tajm magazina sa listom 100 najuticajnijih ljudi\nNa listi 100 najuticajnijih ove godine se našao najveći broj žena do sada - 41- a medju njima su Dženet Jelin, prva žena na čelu američkih federalnih rezervi, pop zvezda Majli Sajrus i novinarka Foks Njuz Megin Keli.\nNa listi, koja je objavljena u četvrtak, po drugi put se nalazi pevačica Bijonse a po sedmi put bivša američka državna sekretarka i mogući kandidat na predsedničkim izborima 2016. Hilari Klinton.\nMedju manje poznatim imenima su nigerijska ministarka finansija Ngozi Okonjo-Iveala i Ketrin Saliven, bivši astronaut NASA-e a sada administratorka američke nacionalne administracije za okeane i atmosferu.\n"Jedna od najupečatljivijih stvari u vezi sa mnogim ženama sa liste je što činjenica da su prva ili najmladja žena koja je trijumfovala u nekom polju čak nije ni najuzbudljiviji deo njihove životne priče", izjavili su članovi redakcije Tajma komentarišući listu koja je objavljena na vebsajtu magazina: Time.com\nOvogodišnjim brojem zastupljenih žena oboren je rekord postavljen 2012. kada je na listi bila prisutna 38 žena.\nMedju najuticajnijim muškarcima su ruski predsednik Vladimir Putin i američki predsednik Barak Obama, uticajni konzervativni donatori Čarls i Dejvid Koh kao i bivši saradnik Nacionalne obaveštajne agencije Edvard Snouden.\nU svetu sporta, tu su prvi američki aktivni NBA sportista koji je otvoreno priznao da je homoseksualac, Džejson Kolins, 17-godišnja profesionalna igračica golfa Lidija Ko i kornerbek zvaničnih šampiona NFL-a "Sijetl Sihoksa" - Ričard Šerman.\nKada je reč o najuticajnijoj ličnosti prema izboru Tajmovih čitalaca, indijski političar Arvind Kedžrival odneo je pobedu sa više od 260,000 glasova.\nMagazin Tajm svake godine bira ličnosti koje su, bilo u pozitivnom ili negativnom smislu, izvršile najveći uticaj u svetu u proteklih godinu dana.


Sastanak Partnerskog foruma na izradi Plana razvoja opštine Sjenica - Zvanična prezentacija opštine Sjenica\nModerator Datum: 13/06/2019 Plan razvoja\nU četvrtak 13. juna 2019. u prostorijama Regionalnog centra za razvoj poljoprivrede i sela održan je prvi sastanak Partnerskog foruma na izradi Plana razvoja opštine Sjenica.\nCilj sastanka je da se u izradu ovog najvažnijeg strateškog dokumenta uključi širok krug predstavnika lokalne zajednice, pre svega predstavnike privrede, javnih institucija i civilnog sektora, kako bismo zajedno sagledali trenutnu situaciju ali i definisali prioritete razvoje naše opštine.\nTim povodom je održan prvi sastanak Partnerskog foruma kako bi se učesnici i javnost upoznali sa metodologijom i rokovima izrade lokalnog Plana razvoja kao i da bi se načelno identifikovali članovi radnih grupa za izradu samog dokumenta.\nPrisutnima su se obratili: Hazbo Mujović, predsednik opštine Sjenica, Đorđe Staničić, Generalni sekretar SKGO, Milovan Filimonović, Savetnik za javne finansije/Rukovodilac Odeljenja za javne finansije u UNDP Srbija.\nNa sastanku je znanično i pred javnosti objavljen početak izrade Plana razvoja opštine Sjenica 2020 – 2028. u skladu sa odredbama Zakona o planskom sistemu Republike Srbije (“Sl. glasnik RS”, br. 30/2018). Takođe je bilo reči o značaju planiranja, kao i koracima i aktivnostima u okviru procesa izrade Plana razvoja opštine Sjenica.\nU okviru dnevnog reda prvog sastanka Partnerskog foruma svoja izlaganja imali su, Nemanja Jovičić, stručni saradnik SKGO na temu Metodologije izrade Plana razvoja i ciljeva održivog razvoja, Eldin Mešić, načelnik opštinske uprave i koordinator procesa izrade Plana razvoja opštine Sjenica Edis Muminović na temu procesa i dinamike izrade Plana razvoja opštine Sjenica.


Liberalno demokratska partija, Vesti, Vladajuća većina zanemaruje ključne oblasti društvenog života\nMiljenko Dereta Ranka Savić parlamentLDP\nPosle 6. maja nema ni buvlje pijace ni matematičke koalicije\nDereta: Nova vlast čini iste greške kao prethodna\nPodrška LDP-a reizboru ombudsmana Saše Jankovića\nRecite građanima istine i ne prosipajte fraze kao što je to radila prethodna vlada Povezane vesti\nVladajuća većina zanemaruje ključne oblasti društvenog života\nPoslanici Liberalno demokratske partije Miljenko Dereta i Ranka Savić ukazali su da će se nova vlada naći pred velikim iskušenjima i izneli niz primedbi na Predloge zakona koji su predstavnici vladajuće većine podneli na usvajanje. Dereta je kazao da Predlog zakona o ministarstvima pokazuje tendenciju ka marginalizaciji ljudskih prava i da su ona gurnuta na nivo vladinih službi. Ranka Savić je napomenula da vladu očekuju veliki izazovi i podsetila da u Srbiji u ovom trenutku ima više od milion nezaposlenih. Zemljom je, kako je istakla, zavladala sveopšta apatija, a vladajuća većina u predlogu Zakona o ministarstvima ne pominje socijalni dijalog, dok je zanemarena i institucija Socijalno-ekonomskog saveta. Pogledaj\nMILJENKO DERETA: Poštovani predsedavajući, poštovane kolege poslanici, poštovane koleginice poslanici, ja ću se držati teme, tj. jednog malog dela Predloga zakona o ministarstvima, i to onoga koji se odnosi na problematiku ljudskih i manjinskih prava.\nRANKA SAVIĆ: Poštovane koleginice i kolege, poštovana potpredsednice, o ovoj temi ću diskutovati na jedan potpuno drugačiji način. Pokušaću da u ovaj parlament i među poslanike vratim život, odnosno da vratim onu problematiku sa kojima se danas radnici i građani Srbije susreću.\nU tom kontekstu ću i podsetiti Vladu da se ona suočava sa ogromnom odgovornošću i velikim problemima, koje će je u narednom periodu neosporno pratiti.\nZbog toga moram da podsetim, mislim da građani i radnici Srbije to znaju, ali izgleda da moram da podsetim, pre svega poslanike, da danas u Srbiji je preko milion nezaposlenih, da se ne otvaraju nova radna mesta, da su stale investicije, a da ono što jeste možda i najporaznije za sve nas, da je Srbijom zavladala apatija. Kada ovako pričam, mnogi mi kažu da onako volim da dramatizujem, ali moram da podsetim da dolazim iz jednog drugog miljea i iz jednog drugog okruženja. Pošto naši političari, zatvoreni u svoje uske krugove, vrlo često, a to je ono i što je najviše poražavajuće, potpuno izgube odnos sa realnošću i sa stvarnošću.\nZato ću da vas podsetim, to je jedan od poslanika i pomenuo, da su predviđanja da će štete od suše u poljoprivredi biti veće od dve milijarde, što opet ukazuje na to, a moram i na to da vas podsetim, da je danas 10.000 dece, korisnika narodnih kuhinja, pa da li se onda mi u narednom periodu suočavamo i sa problemom nedostatka hrane.\nU svemu tome, evo nisam dugo, a volim za sebe da kažem da sam poslanik pripravnik, ali ovaj period koji sam provela u parlamentu, provela sam ga slušajući prepucavanja, da upotrebim taj izraz, između Demokratske stranke i Srpske napredne stranke. Zato moram da podsetim da se od toga ne živi, da to neće doneti nikakav boljitak ni građanima, ni radnicima Srbije.\nSada bih malo prešla na neke konkretnije stvari. Pre svega, u ovakvoj situaciji, ekonomskoj i socijalnoj, u Srbiji potpuno, apsolutno ne postoji socijalni dijalog, a Socijalno-ekonomski savet apsolutno ne radi. Veliku odgovornost za takvo stanje u socijalnom dijalogu ima prethodna Vlada kojoj je Socijalno-ekonomski savet služio isključivo kao paravan za potrebe evropskih integracija.\nSada, pomno analizirajući, detaljno analizirajući Predlog zakona o Vladi i ministarstvima, ponovo sam se suočila sa činjenicom da ni nova Vlada nije uradila nikakav pomak na ovom planu, jer u Predlogu zakona koji se odnosi na nadležnosti Ministarstva rada i socijalne politike i zapošljavanja, apsolutno se ne pominje socijalni dijalog i ne pominje se rad Socijalno-ekonomskog saveta.\nMoram da podsetim da dijalog između Vlade, radnika i poslodavaca je nešto što dovodi do beskonfliktnog rešavanja problema, a u situaciji kada nas, negde od 1. septembra, niz problema i ogromni problemi očekuju, mislim da je ovo potpuno neodgovorno od strane buduće Vlade, odnosno predlagača zakona. Iz tog razloga podnela sam amandman u vezi sa ovim što sam prethodno rekla.\nPored toga, podsetila bih da u predizbornim najavama partija koje danas čine većinu i koje će oformiti Vladu, bilo je puno obećanja o reindustrijalizaciji. Čitajući i proučavajući, prateći rad Ministarstva finansija i privrede, niti "i" ne postoji od industrije. Apsolutno mislim da je bilo potrebno da se formira posebno ministarstvo industrije, s obzirom na ogromnu problematiku koja nas u ovom segmentu čeka, a podsetiću vas i na to da je Vlada Republike Srbije preuzela brigu o Železari Smederevo, o metalskom kompleksu, o nizu fabrika tekstilne industrije i da se najveći broj ovih preduzeća nalazi u restrukturiranju i u ogromnim problemima koji će doći na red počev već 1. septembra.\nUpravo iz tih razloga podnela sam i amandman koji se odnosi na opis nadležnosti Ministarstva finansija i privrede i smatram da apsolutno mora biti izdvojena industrija, kao što je to, u krajnjoj liniji, urađeno i sa turizmom, gde je veliki segment vrlo dobro razrađen, posvećen turizmu, dok industrije nema ni u tragovima. Apsolutno ne umanjujem značaj potrebe razvoja turizma, ali isto tako mislim da je industrija ta koja zaslužuje posebno izdvajanje i fokusiranje.\nNa kraju, vrlo kratko, malo specifično, jedna od primedbi koje se odnose na Ministarstvo finansija i privrede, to je primedba na status Direkcije za mere i dragocene metale koja se nalazi u sastavu Ministarstva finansija i privrede. Po mom uverenju, a verujte mi da sam dobro upoznata u rad ove direkcije, Organizacija za meteorologiju treba da bude i mora da bude posebna organizacija državne uprave. Razlozi su, pre svega, multidisciplinarnost meteorologije, njeno prožimanje kroz sve aktivnosti u državi i poslovi organizacije za meteorologiju usko su povezani, ne samo sa jednim ministarstvom, nego i sa Ministarstvom odbrane, unutrašnjih poslova, saobraćaja, trgovine, industrije, zdravlja, poljoprivrede, zaštite životne sredine. Kada se nalazi u sastavu jednog ministarstva, ne postoji mogućnost da se udovolji zahtevima koji se od nje očekuju. Sve do 2007. godine ova organizacija jeste bila zavod, 2007. godine promenjena je u direkciju. Hvala.\nSud za ljudska prava u Hagu je rekao da je nezavisnost Kosova pravno moguce pa Ministarstvo za ljudska i manjinska prava imaju samo dve tacke!


POČINJE NBA: Majami igra za treći uzastopni prsten : Nadlanu.com\nPOČINJE NBA: Majami igra za treći uzastopni prsten\nObjavljeno 29. okt 2013. / 11:16:53\nKošarkaši Majamija odbranu titule počinju u jedan sat posle ponoći, po srednjeevropskom vremenu, utakmicom protiv Čikaga. Ekipa sa Floride će pokušati treći put uzastopno da osvoji šampionski prsten, što su prethodno uspeli samo Boston, Los Anđeles Lejkersi i Čikago.\nMajami će ove sezone, predvođen najkorisnijim igračem lige (MVP) Lebronom Džejmsom, uz Dvejna Vejda i Krisa Boša pokušati da se plasira u četvrto uzastopno finale NBA lige, što je prethodno pošlo za rukom Lejkersima i Seltiksima.\nKladionice su objavile da je glavni konkurent Majamiju ekipa Čikaga, koja će biti pojačana posle povratka svog najboljeg igrača Derika Rouza. On je u aprilu prošle godine povredio koleno i u tim se vratio tokom pripremnih utakmica uoči početka 68. sezone u NBA ligi.\nTakođe, među kandidate ubrajaju se San Antonio, Hjuston i Oklahoma, ali ne i Los Anđeles Lejkersi, pošto je neizvesno da li će se Kobi Brajant u potpunosti oporaviti od povrede ahilove tetive.\nU novoj sezoni u NBA ligi igraće dvojica srpskih košarkaša - Miroslav Raduljica za Milvoki i Nemanja Nedović za Golden Stejt. Takođe, igraće i bivši košarkaši Partizana Nikola Peković za Minesotu i Jan Veseli za Vašington, kao i bivši košarkaš Crvene zvezde Pero Antić, koji će nastupati za Atlantu.\nKomesar NBA lige Dejvid Štern će početkom sledeće godine, posle 30 godina, napustiti tu funkciju na kojoj će ga zameniti njegov dugogodišnji pomoćnik Adam Silver.\nPrvog dana u sezoni, tokom noći, igraju se tri utakmice: Orlando-Indijana, Čikago-Majami i derbi Los Anđelesa između Lejkersa i Klipersa.


MINISTAR PROSVJETE U POSJETI CRNOGORSKIM ISELJENICIMA U PARIZU - Moja Crna Gora\nMINISTAR PROSVJETE U POSJETI CRNOGORSKIM ISELJENICIMA U PARIZU\n29/11/2019\tdijaspora Izvor: mojacrnagora.rs\nNa poziv Ambasade Crne Gore u Parizu, ministar prosvjete dr Damir Šehović se dana 24. novembra 2019. godine susreo sa predstavnicima udruženja crnogorskih iseljenika „Asocijacija Montenegro“ u Parizu Dejanom Šestovićem, Radojicom Markovićem i profesoricom crnogorskog jezika Ivanom Ugrenović. Sastanku su takođe prisustvovali amb. Ivan Ivanišević, generalna direktorica za visoko obrazovanje Mubera Kurpejović, šefica Kabineta ministra Irma Nišić i prva sekretarka u Ambasadi Milica Đuričković.\nNa sastanku je bilo riječi o aktivnostima koje ovo udruženje sprovodi. Ministar Šehović je pozdravio aktivnost na planu organizovanja kursa crnogorskog jezika za djecu naših iseljenika, koju Ministarstvo prosvjete već duži niz godina finansijski podržava. Tom prilikom, ministar Šehović je predstavnicima udruženja uručio knjige za učenje crnogorskog jezika.\nMarković je informisao da udruženje „Asocijacija Montenegro“ postoji još od 1993. godine, kada je prvi put registrovano te da je rad istog obnovljen 2010. godine. Udruženje broji oko 80 aktivnih članova. Marković je govorio o kursu crnogorskog jezika za 15-oro djece uzrasta od 8 do 14 godina, koji se organizuje u saradnji sa opštinom Roni-su-bua. Ovaj broj bi bio veći da se nastava organizuje u prostorijama Ambasade, što bi znatno olakšalo mobilnost djece i dostupnost lokacije. Marković je istakao uspješnu saradnju sa Upravom za dijasporu, u dijelu organizacije kulturnog događaja povodom obilježavanja Dana nezavisnosti matice – 21. Maj. Dodao je da je nedavno formiran folklorni ansambl KUD „Soko“.\nAmbasador Ivanišević je naveo objektivne razloge zbog kojih se kurs crnogorskog jezika za sada ne može organizovati u postojećim prostorijama Ambasade, ali je ujedno dodao da bi, ukoliko bi se stekli uslovi za organizaciju istog, nastava mogla nesmetano da se organizuje u novim prostorijama DKP-a u Parizu.\nMinistar Šehović je izrazio spremnost da podrži i druge vidove saradnje koji promovišu crnogorski jezik, kulturu i običaje, kroz interresornu komunikaciju.\nNa sastanku je dogovoreno da će se, u narednom periodu, raditi na intenziviranju saradnje i dodatnom unapređenju odnosa udruženja sa relevantnim insitucijama u Crnoj Gori.\nTags Asocijacija Montenegro Damir Šehović Dejan Šestović


Danas svečano otvaranje 54. i 55. Bitefa - Vesti\nTragovi, autor: Vim Vandekejbus / Foto: Danny Willems\nDvostruko, 54. i 55. izdanje Bitefa, biće svečano otvoreno 15. septembra u 20 časova u Jugoslovenskom dramskom pozorištu, izvođenjem predstave čuvenog belgijskog koreografa Vima Vandekejbusa i njegove kompanije Ultima Vez - Tragovi. Pre toga, festival će zvanično proglasiti otvorenim velika glumica i ekološka aktivistkinja Svetlana Ceca Bojković. Ovom prilikom, zvanicama će se obratiti Nj.E. Emanuele Žiofre, Ambasador i šef Delegacije Evropske unije u Republici Srbiji koja je podržala realizaciju ovogodišnjeg festivala.\n„Voleli smo Bitef iz Mirinog vremena, zatim Jovanovog, a evo sada dođoste vi, neki novi klinci koji ste ga napravili još angažovanijim, još aktuelnijim, još bitnijim, festivalom koji ukazuje, razmrdava, prekoreva, osvešćuje i dotiče - novu, digitalnu generaciju'.“\nRazgovarali smo sa Aleksandrom Kosanović Strižak, direktorkom Sektora marketinga i komunikacija Erste Banke o višegodišnjoj saradnji sa Bitef festivalom, kao i temama kojima se Bitef ove godine bavi. Ceo intervju pročitajte OVDE.


Likovna galerija Kula: Izložba Ervina Lakatoša iz Kaloče – Opština Kula\nUpis novih članova u KK „Hajduk“ Kula\nIzložba likovnog stvaralaštva Ervina Lakatoša iz Kaloče biće otvorena 31. avgusta u Likovnoj galeriji Kulturnog centra. Izložbu će u 19.00 časova otvoriti direktorka Kulturnog centra iz Kaloče, dr. Đenđi Tot Mago i zamenik predsednika Opštine Kula, Karolj Valka.\nRadovi Lakatoša biće izloženi do 1. septembra, a sve u okviru projekta „Stare navike u novoj odeći“, koji je opština Kula napravila zajedno sa opštinom Kaloča iz Mađarske.\nOvaj projekat ostvaren je kroz program prekogranične saradnje Mađarska-Srbija, uz pomoć finansijske podrške Evropske unije za period 2014-2020. godine.


Suđenje optuženom za zločine nad nesrbima u Hrvatskoj, Vojvodini i BiH Vojislavu Šešelju, lideru Srpske radikalne stranke Srbije, danas se nastavlja pred Haškim tribunalom posle prekida koji je trajao 11 meseci.\nKako je krajem novembra prošle godine najavio predsedavajući sudijažan Klod Antoneti (Jean-Claude Antonetti), tužioci bi pred sudsko veće trebalo da izvedu svog poslednjeg svedoka, čiji je identitet zaštićen pseudonimom VS-037.\nPretresno veće pozvalo je u novembru tužioce da odustanu od iskazajoš tri zaštićena svedoka - VS-050, VS-1033 i VS-1058 - zato što je ocenilo da njihovo svedočenje nije neophodno.\nPo najavi sudije Antonetija, pretresno veće bi potom trebalo da sasluša iskaze još šest svedoka koje je samo pozvalo. Budući da je Šešelj ranije nagovestio da neće izvoditi dokaze odbrane, tim iskazima mogao bi biti okončan dokazni postupak, a suđenje bi zatim bilo privedeno kraju završnim rečima optužbe i odbrane.\nProces Šešelju, koji je počeo u novembru 2007, bio je prekinut u februaru prošle godine, na zahtev optužbe, posle tvrdnje jednog od svedoka da mu je prećeno.\nTribunal je o tim tvrdnjama sproveo poverljivu istragu, čiji detalji nisu bili dostupni javnosti.\nSaopštavajući odluku da suđenje bude nastavljeno, sudija Antoneti u novembru prošle godine nije pomenuo ishod te istrage, osim što je naznačio da su neki delovi odluke i dalje poverljivi i da neće biti dostupni čak ni optuženom Šešelju.\nŠešelj je u pritvoru Haškog tribunala od kraja februara 2003, kada se dobrovoljno predao.


Počelo podnošenje zahteva za podsticaje u stočarstvu - JuGmedia\nPodnošenje zahteva za podsticaje u stočarstvu po važećim Pravilnicima započelo je 1. februara i to za tov junadi, jagnjadi, jaradi i svinja, za podsticaje za krave za uzgoj teladi za tov i krave dojilje.\nPoljoprivredni proizvođači podsticaj za tov stoke mogu da ostvare ako Upravi za agrarna plaćanja podnesu zahtev za ostvarivanje prava na podsticaje za tov junadi, tov svinja, tov jagnjadi i tov jaradi od 1. februara do 31. jula 2021. godine i to za grla predata klanici ili izvezena u periodu od 1. jula 2020. godine do 30. juna tove godine.\nZahtev za podsticaje podnosi se posebno za svaku vrstu tovnih grla, s tim da se za istu vrstu tovnih grla podnosi najviše do tri zahteva u gorenavedenom periodu, a za isto grlo zahtev za podsticaje može da se podnese jednom za jednu kalendarsku godinu, po završetku tova. Visina podsticaja iznosi: podsticaji za tov junadi – 15.000 dinara po grlu u tovu; podsticaji za tov jagnjadi – 2.000 dinara po grlu u tovu; podsticaji za tov jaradi – 2.000 dinara po grlu u tovu; podsticaji za tov svinja – 1.000 dinara po grlu u tovu;\nStočari u istom periodu od 1. februara do 31. jula mogu podneti zahtev na osnovu Pravilnika o uslovima i načinu ostvarivanja prava na podsticaje u stočarstvu za krave za uzgoj teladi za tov.\nPravno lice, preduzetnik i fizičko lice – nosilac komercijalnog poljoprivrednog gazdinstva ostvaruju podsticaj za najmanje dve krave oteljene u periodu od 1. jula 2020. godine do 30. juna 2021. godine. Za svako grlo se u toku jedne kalendarske godine ostvaruje podsticaj od 20.000 dinara.\nAktuelni su i podsticaji za krave dojilje, starosti preko 24 meseca, koje pripadaju tovnim grlima čiste rase, i to: hereford, šarole, limuzin, aberdin angus, šortorn, belgijsko plavo, kijanina, romanjola, markiđana, blond akviten i salers ili melezima navedenih tovnih rasa, koja pripadaju stadu namenjenom za uzgoj teladi za proizvodnju mesa.\nZahtev za ostvarivanje prava na podsticaje podnosi se Ministarstvu poljoprivrede, šumarstva i vodoprivrede – Upravi za agrarna plaćanja za svaku kalendarsku godinu od 1. februara do 31. jula 2021. godine za grla uključena u proizvodnju od 1. jula prethodne kalendarske godine do 30. juna tekuće kalendarske godine.\nDetalji i pojašnjenja Pravilnika za podsticaje po grlu stoke za 2021. godinu, informacije, kao i stručna pomoć prilikom popunjavanja obrazaca i provere potrebne dokumentacije za podnošenje zahteva za ostvarivanje prava na subvencije, dostupne su u Poljoprivrednoj savetodavnoj i stručnoj službi – Leskovac, Jug Bogdanova 8A, kontakt telefon 064/6454732, svakog radnog dana od 7 do 15 časova.


Odluke sa sednice razmatranja održane 21. decembra 2020. godine - Ustavnog Suda\nOdluke sa sednice razmatranja održane 21. decembra 2020. godine\nNa sednici razmatranja, održanoj 21. decembra 2020. godine, Ustavni sud Republike Kosovo je razmotrio zahtev: 1. KO 95/20. U nastavku možete pročitati kratak sažetak odluke (ceo tekst odluke će se dostaviti stranama, objaviti na web stranici Suda i u Službenom listu narednih dana):\n1. Predmet: KO 95/20\nPodnosilac zahteva: Liburn Aliu i 16 drugih poslanika Skupštine Republike Kosovo\nPredmetna stvar zahteva je bila ocena ustavnosti odluke Skupštine Republike Kosovo br. 07/V-014 od 3. juna 2020. godine o izboru Vlade Republike za koju je podnosilac zahteva navodio da nije bila u skladu sa stavom 3, člana 95. [Izbor Vlade] u vezi sa podstavom 6, stava 3, člana 70. [Mandat poslanika] Ustava Republike Kosovo.\nZahtev se zasnivao na stavu 5, člana 113. [Jurisdikcija i ovlašćene strane] Ustava, članovima 42. [Tačnost podneska] i 43. [Rok] Zakona br. 03/L-121 o Ustavnom sudu, kao i pravilu 74 [Podnesak u skladu sa članom 113.5 Ustava i članovima 42. i 43. Zakona] Poslovnika o radu Ustavnog suda.\n1. Dana 28. marta i 20. avgusta 2019. godine, Etem Arifi je pravosnažnom presudom Apelacionog suda osuđen na godinu i tri meseca zatvora. 6. oktobra 2019. godine održani su vanredni izbori za Skupštinu Republike Kosovo. Etem Arifi se kandidovao i izabran za poslanika u Skupštini Republike Kosovo. Dana 27. novembra 2019. godine, CIK je potvrdio izborne rezultate, a Etem Arifi je takođe bio na spisku potvrđenih poslanika. Dana 26. decembra 1919. godine održan je konstitutivni sastanak Skupštine na kome je potvrđen mandat Etema Arifija. Od tada je Etem Arifi nastavio da vrši funkciju zamenika, iako je osuđen na pravosnažnu sudsku kaznu za krivično delo na godinu i tri meseca zatvora.\n2. U ovom ustavnom zahtevu, 17 poslanika Skupštine Republike Kosovo je osporilo ustavnost odluke Skupštine Republike Kosovo br. 07/V-014 o izboru Vlade, donete 3. juna 2020. godine. Podnosioci zahteva navode da je predmetna odluka u suprotnosti sa Ustavom, odnosno stavom 3 člana 95. [Izbor Vlade] u vezi sa podstavom 6, stava 3 člana 70. [Mandat poslanika] Ustava. To jer je, prema podnosiocima zahteva, Etem Arifi takođe učestvovao u postupku glasanja osporene odluke, čiji je glas bio nevažeći zbog njegove kazne od jedne godine i tri meseca zatvora izrečene pravosnažnom sudskom odlukom.\n3. Sud ocenjuje da je osnovno pitanje sadržano u ovom zahtevu da li je Etem Arifi imao važeći mandat u vreme donošenja osporene odluke u Skupštini o izboru Vlade (u čijem je glasanju učestvovao).\n4. S tim u vezi, Sud je uzeo u obzir: odgovore koje su dostavile države članice Foruma Venecijanske komisije, stavove Venecijanske komisije; kao i dosadašnju praksu Skupštine Republike Kosovo za slične situacije.\n5. Što se tiče ustavnih i zakonskih odredaba u Republici Kosovo, koje odgovaraju na pitanja pokrenuta u ovom zahtevu, Sud je utvrdio da:\n– član 71.1 Ustava, u vezi sa članom 29.1 (q) Zakona o opštim izborima, predviđa da nijedno lice ne može biti kandidat za poslanika za izbore za Skupštinu, ako je pravosnažnom odlukom proglašeno krivim za krivično delo u poslednje tri (3) godine;\n– član 70.3 (6) Ustava predviđa da mandat poslanika prestaje ili postaje nevažeći kada je on/ona kažnjen pravosnažnom odlukom suda za krivično delo koje je kažnjivo zatvorom sa jednom ili više godina zatvora. Ova ustavna definicija je pojačana članom 8.1.6 Zakona o pravima i odgovornostima poslanika, članom 112.1.a Zakona o opštim izborima, kao i članom 25.1.d Poslovnika Skupštine;\n6. Sud smatra da, u pogledu prava na kandidovanje na parlamentarnim izborima, članove 45, 55 i 71.1 Ustava treba čitati zajedno. Dakle, član 45. Ustava se generalno bavi izbornim pravima, određujući na opšti način da se one mogu ograničiti sudskim odlukama, dok član 55 definiše kumulativne uslove pod kojima mogu biti ograničena ustavom zagarantovana ljudska prava. Član 71. Ustava – koji se bavi isključivo „kvalifikacijama“ za kandidovanje za poslanika – predviđa da svaki građanin Republike Kosovo koji ima osamnaest godina ili više i ispunjava zakonske uslove, može biti kandidat za poslanika. Ovi „zakonski uslovi“, navedeni u članu 71. Ustava, definisani su Zakonom o opštim izborima, koji u članu 29.1 (q) jasno i izričito navodi da nijedno lice ne može biti kandidat za poslanika na izborima za Skupštinu, ako je pravosnažnom sudskom presudom u poslednje tri godine osuđen za krivično delo. Ova ustavna i zakonska definicija je u skladu sa praksom koju slede mnoge demokratske zemlje, kao što je primećeno iz relevantnih dokumenta Venecijanske komisije i odgovora država članica Foruma Venecijanske komisije.\n7. Sud naglašava da gore navedene ustavne i zakonske norme, koje imaju veze sa nemogućnošću (nepodobnošću) da se kandiduje za poslanika na opštim izborima, kao i sa prestankom ili nevažećim mandatom poslanika, kao rezultat kazne zatvora za vršenje krivičnih dela, ne treba gledati kao samo sebi cilj. U suštini, ove norme nemaju primarnu svrhu kažnjavanja određenih pojedinaca sprečavanjem da vrše funkciju poslanika, već imaju za osnovnu svrhu zaštitu ustavnog integriteta i građanskog kredibiliteta u zakonodavnom telu, kao stuba parlamentarne demokratije.\n8. Sud smatra da je građanski kredibilitet u Skupštinu Republike Kosovo povređen ako – uprkos zabranama nametnutim članom 71. Ustava u vezi sa članom 29.1 (q) Zakona o opštim izborima – nekome bude dozvoljeno da dobije mandat i da ga vrši ako je osuđen za krivično delo pravosnažnom sudskom odlukom koja je važila u Republici Kosovo.\n9. S tim u vezi, Sud skreće pažnju na Izveštaj Venecijanske komisije, koji ističe da je „zakonitost element vladavine prava i podrazumeva da pojedinci i vlasti moraju poštovati zakon. Vršenje političke funkcije od strane osoba koje su ozbiljno povredile zakon ugrožava primenu ovog principa [vladavine prava], što je jedan od preduslova demokratije, a samim tim i demokratsku prirodu države“ (vidi: izveštaj Venecijanske komisije o izuzeću počinilaca nezakonitih dela iz parlamenta, CDL-EL (2015) 026, od 23. novembra 2018. godine, stav 168).\n10. U tom duhu, Sud ocenjuje da je jasan ustavni zahtev sadržan u članu 71.1 u vezi sa članom 70.3 (6) Ustava, da je nespojivo sa Ustavom da neko dobije i zadrži mandat poslanika ako je osuđen za krivično delo pravosnažnom sudskom odlukom, kao što je definisano ovim odredbama. Ovaj uslov je pojačan članovima 29. i 112. Zakona o opštim izborima, kao i članom 8.1.6 Zakona o pravima i odgovornostima poslanika.\n11. Sud dalje ističe da se činjenica da se član 70.3 (6) Ustava, član 8.1.6 Zakona o pravima i odgovornostima poslanika i član 112.1 (a) Zakona o opštim izborima pozivaju na kaznu poslanika (tj. na kaznu nakon što je dobio mandat), odraz je pretpostavke da član 29.1 (q) Zakona o opštim izborima, koji se zasniva na članu 71.1 Ustava, ne dozvoljava licu osuđenom na kaznu zatvora tokom poslednje tri godine pre izbora da se kandiduje za poslanika i dobije mandat poslanika.\n12. Shodno tome, na osnovu jasnog jezika člana 71.1 Ustava u vezi sa članom 29.1 (q) Zakona o opštim izborima, kao i podstavom 6, stava 3. člana 70. Ustava, Sud smatra da nijedno lice ne može da dobije i ima važeći mandat poslanika ako je pravosnažnom presudom osuđen za krivično delo predviđeno ovim odredbama, ako protiv njega/nje postoji osuđujuća odluka koja je na snazi u Republici Kosovo.\n13. Sud primećuje objašnjenje CIK-a, da prema presudi AA.-Uzh. br. 16/2017 od 19. septembra 2017. godine Vrhovnog suda „nikome ne može biti uskraćeno pravo da učestvuje na izborima, ako takvo pravo nije uklonjeno sudskom presudom, što znači da kandidat mora biti proglašen krivim pravosnažnom odlukom, i sud izrekao dodatnu kaznu „lišenje prava da bude biran”.\n14. Sud, međutim, smatra da Zakon o opštim izborima ne zahteva da osobe osuđene za krivična dela nužno budu osuđene na dodatnu kaznu „lišenje prava da bude biran“, tako da im ne bude dozvoljeno da se kandiduju na parlamentarnim izborima. parlamentarna. To je zato što se, prema članu 29.1 Zakona o opštim izborima, između ostalog, pružaju sledeća dva osnova: (i) lišenje prava da bude kandidat na izborima odlukom IPŽP-a i suda; i (ii) nemogućnost kandidovanja zbog proglašenja krivim za krivično delo pravosnažnom presudom u poslednje tri godine. To su različite/odvojene osnove koje izazivaju nesposobnost/nepodobnost da bude kandidat. Sud smatra da je ovo tumačenje takođe u skladu sa srodnim čitanjem članova 45, 55, i 71. Ustava.\n15. Sud smatra važnim napomenuti da kandidatura Etema Arifija na parlamentarnim izborima, njegov izbor za poslanika i vršenje mandata poslanika – sve to nakon što je pravosnažnom sudskom presudom osuđen na godinu i tri meseca zatvora – otkriva postojanje normativne nejasnoće i ozbiljne nedostatke u institucionalnim mehanizmima Republike Kosovo koji su nadležni da garantuju zakonitost i ustavni integritet izbornih procesa i parlamentarne aktivnosti. Ova nejasnoća je takođe očigledna u odgovorima relevantnih tela Skupštine i CIK-a.\n16. S tim u vezi, Sud naglašava potrebu da Skupština Republike Kosovo sa svojim komisijama, u saradnji sa relevantnim institucijama, uključujući SSK i CIK, razjasni i konsoliduje međuinstitucionalnu saradnju i normativne aspekte koji se bave kandidaturom na parlamentarnim izborima i vršenjem mandata poslanika od strane lica osuđenih za krivična dela.\n17. Ovo je neophodno kako bi se izbegle paradoksalne situacije, sa ustavne tačke gledišta, kada se osobi, koja je osuđena pravosnažnom sudskom odlukom, predviđeno relevantnim članovima Ustava i zakona, dozvoljava da učestvuje na parlamentarnim izborima, da bude izabrana za poslanika, da verifikuje svoj mandat, kao i da nastavi da vrši funkciju poslanika u Skupštini Republike Kosovo, čak i za vreme izdržavanja zatvorske kazne. Dok Ustav i relevantni zakoni postavljaju jasne normativne prepreke da spreče osobe osuđene na kaznu zatvora zbog počinjenja krivičnih dela, da budu birane za poslanika i da vrše mandat poslanika.\n18. Što se tiče izbora Vlade, Sud primećuje da kako bi Vlada mogla da bude izabrana, u skladu sa stavom 3. člana 95. Ustava, „za” Vladu mora da glasa najmanje 61 (šezdeset jedan) poslanik Skupštine. U ovom slučaju, prema zvaničnim dokumentima Skupštine, Sud primećuje da je 3. juna 2020. godine 61 (šezdeset i jedan) poslanik glasao „za“ Vladu, odnosno za osporenu odluku. Etem Arifi takođe je glasao za usvajanje osporene odluke. Nakon što je Sud utvrdio da je mandat Etema Arifija bio nevažeći pre glasanja osporene odluke, ta odluka je dobila samo 60 (šezdeset) važećih glasova. Shodno tome, postupak izbora Vlade nije sproveden u skladu sa stavom 3, člana 95. [Izbor Vlade] Ustava, jer Vlada nije dobila većinu glasova svih poslanika Skupštine Republike Kosovo.\n19. Sud ističe da član 95. Ustava, kako se tumači kroz njegovu sudsku praksu, predviđa dva pokušaja izbora Vlade od strane Skupštine. U oba slučaja, Vlada koja se smatra izabranom mora imati većinu glasova svih poslanika Skupštine, odnosno 61 (šezdeset jedan) glas. Ako Vlada ne bude izabrana ni nakon drugog pokušaja, član 95.4 Ustava predviđa raspisivanje izbora od strane predsednika Republike Kosovo.\n20. Sud podseća da je Vlada izglasana odlukom br. 07/V-014 Skupštine od 3. juna 2020. godine zasnovana na ukazu predsednika br. 24/2020 od 30. aprila 2020. godine, koji je donet na osnovu stava 4, člana 95. Ustava, odnosno drugog pokušaja izbora Vlade. S tim u vezi, Sud podseća na tumačenje dato u presudi KO72/20, gde je izjavio da će „izbori biti neizbežni u slučaju neuspeha izbora Vlade u drugom pokušaju, […], kojom prilikom na osnovu paragrafa 4 člana 95. Ustava, predsednik raspisuje izbore koji se moraju održati najkasnije 40 (četrdeset) dana od dana njihovog raspisivanja”.\n21. U tom smislu, Sud ističe da je u ovom slučaju pokrenut stav 4. člana 95. Ustava, prema kojem predsednik Republike Kosovo raspisuje izbore, koji moraju biti održani najkasnije 40 (četrdeset) dana od dana njihovog raspisivanja.\n22. Sud smatra važnim naglasiti da je svestan da je Etem Arifi učestvovao i u drugim postupcima glasanja u Skupštini, iako nije imao važeći mandat. Međutim, na osnovu načela non ultra petita („ne preko zahteva“), Sud se ograničava na ocenu ustavnosti osporenog akta sa zahtevom koji je pred njim podnet, odnosno odlukom br. 07/V-014 Skupštine Republike Kosovo u vezi sa izborom Vlade Republike Kosovo.\n23. Sud smatra potrebnim da pojasni i da, na osnovu načela pravne sigurnosti, kao i činjenice da ova presuda ne može imati povratno dejstvo, odluke aktuelne Vlade ostaju na snazi, a Vlada ostaje na funkciji do izbora nove Vlade.\nUstavni sud, u skladu sa članom 113, stav 5 Ustava, članovima 42. i 43. Zakona o Ustavnom sudu i na osnovu pravila 59 (1) i 72 Poslovnika o radu, jednoglasno\nII. DA UTVRDI da, u skladu sa članom 71.1 Ustava Republike Kosovo u vezi sa članom 29.1 (q) Zakona o opštim izborima, lice osuđeno za krivično delo pravosnažnom sudskom odlukom u poslednje 3 (tri) godine, ne može da bude kandidat za poslanika, niti može da dobije važeći mandat u Skupštini Republike Kosovo;\nIII. DA UTVRDI da odluka br. 07/V-014 Skupštine Republike Kosovo o izboru Vlade Republike Kosovo od 3. juna 2020. godine nije u skladu sa stavom 3, člana 95. [Izbor Vlade] Ustava, jer Vlada nije dobila većinu glasova svih poslanika Skupštine Republike Kosovo;\nIV. DA UTVRDI da, uzimajući u obzir da Vlada nije izabrana prema stavu 3, člana 95. [Izbor Vlade] Ustava, tada, u skladu sa stavom 4, člana 95. [Izbor Vlade] Ustava, predsednik Republike Kosovo raspisuje izbore, koji treba da se održe najkasnije 40 (četrdeset) dana od dana njihovog raspisivanja;\nV. DA UTVRDI da ova presuda nema povratno dejstvo i na osnovu načela pravne sigurnosti, odluke Vlade ostaju na snazi, a Vlada ostaje na funkciji do izbora nove Vlade;\nVI. DA PROGLASI da ova presuda stupa na snagu na dan objavljivanja i dostavljanja stranama.


Bivša liderka Mjanmara izvedena pred sud, optužena za još dva dela | Insajder\nBivša liderka Mjanmara Aung San Su Ći, koju na tajnom mestu drže vojne vlasti od vojnog puča pre mesec dana, pojavila se danas pred sudom preko video veze i izgleda dobrog zdravlja, rekao je njen advokat.\nAung San Su Ći, bivša šefica civilne vlade, optužena je za ilegalan uvoz toki-vokija i kršenje restrikcija vezanih za koronavirus, a prema njenom advokatu danas je optužena za još dva dela - kršenje zakona o telekomunikacijama i za "podsticanje javnih nereda".\nSavet Ujedinjenih nacija za ljudska prava zatražio je polovinom februara da svrgnuta šefica vlade odmah bude oslobođena.\nU usvojenom tekstu Rezolucije Savet traži hitno i bezuslovno oslobađanje svih osoba arbitrarno pritvorenih uključujući šeficu civilne vlade Aung San Su Ći i predsednika Vin Mjinta kao i ukidanje vanrednog stanja.\nPrethodno je visoki predstavnik Evropske unije (EU) za spoljnu politiku i bezbednost Žozep Borel izjavio da postoji mogućnost uvođenja novih sankcija protiv vojske Mjanmara posle puča, ali je istakao da te mere ne bi trebalo da pogode stanovništvo.


Đukanović ugostio Pasarelia: Važno ukazati na određena upozorenja u kontekstu buduće politike i evropskog puta CG | indeksonline.me\nHome Istaknuto Đukanović ugostio Pasarelia: Važno ukazati na određena upozorenja u kontekstu buduće politike...\nĐukanović ugostio Pasarelia: Važno ukazati na određena upozorenja u kontekstu buduće politike i evropskog puta CG\nPredsjednik Crne Gore Milo Đukanović primio je šefa posmatračke misije Evropske mreže organizacije za monitoring izbora (ENEMO) u Crnoj Gori Đanluku Pasarelija, saopšteno je iz Đukanovićevog kabineta.\nPredsjednik Đukanović je uz zadovoljstvo susretom sa Pasarelijem iskazao zahvalnost Evropskoj mreži (ENEMO) za doprinos demokratskom izbornom procesu u Crnoj Gori. On je naglasio da je prisustvo te Mreže u uslovima pandemije i ograničenog učešća ODIHR-a, bilo izuzetno važno za demokratski karakter izbornog procesa u Crnoj Gori. Na kraju tog procesa, svi imaju razloga za zadovoljstvo, jer je, kako je kazao, Crna Gora pokazala da ima demokratski kapacitet, uprkos najavama mogućih komplikacija, i solidan demokratski temelj koji je u stanju da odgovori potrebi tranzicije vlasti”, piše u saopštenju.\nTo je, kako je istakao Đukanović, dobra potvrda “da proteklih 30 godina nijesmo izgubili i da bez obzira na kritičke opservacije i predrasude prema Balkanu sa određenih adresa, na ovim prostorima ipak imamo značajan broj praksi koje potvrđuju kapacitet za evropski standard i članstvo u EU i da demokratija i kultura u kontinuitetu rastu u Crnoj Gori”.\nOn je poručio da će Crna Gora, nakon pažljivo pročitanog Izvještaja ENEMO, kao i do sada, raditi na otklanjanju slabosti i unapređenju izbornog sistema.\n“Šef posmatračke misije Đanluka Pasareli, je uz zahvalnost za prijem kazao da mu je čast i zadovoljstvo da se sastane sa Predsjednikom i lično mu prenese utiske i iskustva tokom trajanja Misije. Pasareli ističe da je svjedočio istorijskom trenutku, ne zbog rezultata izbora, već zbog odnosa i odluke predsjednika Đukanovića, na koje, kako je kazao, može biti ponosan jer predstavljaju korak unaprijed ka demokratskom zrijevanju. Pasareli je uz najavu da će sva zapažanja o izbornim i postizbornim istupanjima učesnika procesa prezentovati u konačnom Izvještaju, ocijenio da je ovo prekretnica za Crnu Goru i da je važno ukazati na određena upozorenja u kontekstu buduće politike i evropskog puta Crne Gore”, piše u saopštenju.\nMilo Đukanović predsjednik DPS-a,Damjanović, Vuković, Eraković i Dizdarević potpredsjednici\nDvije žrtve koronavirusa, novozaraženih 387\nSrušio se avion sa fubalerima u Brazilu, poginulo šest osoba


DŽONSON NEĆE KAD SE MAKRONU HOĆE Britanski premijer odbio "veštački rok" evropskih lidera, izneće predlog KAD BUDE SPREMAN\nMilijana Milkšić , Gardijan\nBritanski Dauning strit odbio je da nađe alternativu za bekstop u svom planu za Bregzit u roku od dve nedelje koji mu je zadala Evropa, i poručio da je to “veštački rok”. Portparol britanske vlade izjavio je da oni ne priznaju zajednički zahtev lidera Francuske i Finske Emanuela Makrona i Antija Rinea da do kraja septembra iznađu rešenje, te da će izaći sa čvrstim predlozima kad premijer Boris Džonson bude spreman.\nDžonsona je prethodno sredinom avgusta izazvala nemačka kancelarka Angela Merkel da nađe rešenje za 30 dana, ali Britanija nije izašla ni sa čim konkretnim tokom proteklog meseca, svega šest nedelja pre datuma kad ostrvska država treba da izađe iz Evropske unije.\nFoto: VIGINIA MAYO / EPA;\nIrski premijer Leo Varadkar upozorio je juče da je jaz između dve strane i dalje veoma velik. “Gardijan” prenosi da je Varadkar u obraćanju javnosti rekao da će videti Džonsona u Njujorku na zasedanju Generalne skupštine Ujedinjenih nacija i “pokušati da se dogovori”.\nPredsednik Evropske komisije Žan Klod Junker juče je rekao da se dogovor o Bregzitu može postići pre 31. oktobra, što je rok za izlazak Britanije iz EU, ali je ocenio da su šanse za to 50:50.\n-Bolje je i za Britaniju i za EU da imaju organizovani dogovor – istakao je Junker, upozoravajući na “katastrofalne posledice” ako Britanci izađu iz bloka bez sporazuma.\nDa li će Britanija uspeti da izađe iz EU do 31. oktobra?\nOn je potvrdio da je u sredu uveče primio neke Džonsonove sveže predloge. Povodom odredbe o irskom bekstopu – čija je namera da spreči postavljanje fizičke granice – Junker je rekao da bi bio srećan ako bi Severna Irska pratila EU pravila o hrani i poljoprivredi, a da se druge provere obavljaju dalje od granice. Džonson je rekao da je došlo do napretka u postizanju sporazuma, ali da ne treba preuveličavati stvari.\nŽan Klod Junker (L) i Varadkar (2D) u Briselu)\n- Junker je juče rekao da nije emotivno vezan za bekstop. To je napredak, nisu to govorili pre mesec dana – rekao je on.\nPortparol britanske vlade je rekao da su u toku detaljni pregovori i da su sa telom Evropskom komisije Taskfors 50 podelili tehničke predloge u pismenoj formi.\n-Stavićemo pisana rešenja za sto kad budemo spremni, ne prema veštačkom roku i kad EU bude jasno da će to biti konstruktivna zamena za bekstop – istakao je on.\nEU želi sporazum kojim će osigurati nesmetanu trgovinu na irskom ostrvu kako bi održala status kvo, dok Britanija iznosi plan prema kojem će neke provere robe biti neophodne. Britanija predlaže da Severna Irska ostane u evropskim pravilima za hranu i poljoprivredne proizvode, a da bi u suprotnom postojale dve regulatorne zone na irskom ostrvu.\nMinistar za Bregzit Stiven Barkli rekao je da će EU morati da rizikuje sa irskom granicom kako bi došlo do sporazuma. On je rekao da Unija mora prepoznati političku stvarnost u Britaniji i ukazao da alternativa za bekstop nije potrebna do kraja implementacionog perioda u decembru 2020. Irski bekstop, prema evropskom predlogu, sačuvao bi jedinstveno tržište za Severnu Irsku a Britaniju u zajedničkoj carinskoj teritoriji dok se ne ispregovara budući trgovinski sporazum kojim bi se izbegla potreba za fizičkom granicom.\n- EU rizikuje insistranjem na ispitu koji Britanija ne može da isprati a koji je britanski parlament triput odbio – istakao je Barkli.\nDžonson poručio Evropskoj uniji: Ukinuti "bekstop" ili NEMA SPORAZUMA o Bregzitu


Đorđević: Tražimo OSTAVKU Vučića zbog odbrane narko mafije! - Politički.rs\nPredsednik pokreta Oslobođenje Mlađan Đorđević objavio je danas da ta politička organizacija zvanično zahteva da Aleksandar Vučić podnese ostavku na mesto predsednika Srbije zbog, kako je naveo, „skandalozne javne odbrane pripadnika narko mafije“.\n„Aleksandar Vučić je ionako uzurpirao funkciju predsednika, a sada je javno stao u odbranu narko mafije. Slobodno može svoju stranku SNS da prekrsti u Srpska narko stranka“, oštro je reagovao Đorđević.\nOn je dodao da je Vučićev nastup u televizijskom uključenju iz Dubaija, kada je stao u odbranu prvooptuženog u slučaju „Jovanjica“, Predraga Koluvije, pokazao da se on više ne nalazi „ni na strani zakona, ni na strani naroda“.\n„Pokrećemo to pitanje kao najvažnije za opstanak Srbije. Predsednik Srbije ne može da bude kriminalac, izdajnik i autokrata, i to sve u jednom. Zato tražimo njegovu neopozivu ostavku“, kaže predsednik Oslobođenja.\nPrema njegovim rečima, nakon Vučićeve ostavke, mesto šefa države bi po Ustavu preuzeo predsednik parlamenta Ivica Dačić, a bilo bi nužno da se formiraju i „prelazna vlada i tužilaštvo koje bi ispitalo slučajeve visoke korupcije i veze vlasti i kriminala“.\nOn je dodao da je i najnovija globalna afera curenja podataka „Pandora papiri“ takođe pojačala zahtev za ostavkom, budući da je dokazala teške malverzacije u vrhu vlasti.\n„Dokazano je da je Siniša Mali vlasnik 24 stana u Bugarskoj, iako je sam Vučić tvrdio da to nije istina. Dokazano je da je Vučićev kum Nikola Petrović vlasnik brojnih kompanija i skrivenih računa u ofšor zonama, verujemo za ispumpavanje novca iz Srbije“, objašnjava Đorđević.\nLider Oslobođenja oštro je kritikovao i predstavnike opozicije, koji se, kako je rekao, ne obaziru na ovakve afere, već i dalje planiraju da „izađu na aprilske izbore sa mafijom“.\n„Mafija koja je na vlasti u Srbiji nikada neće pasti na izborima. Oni nikada neće organizovati izbore koje mogu da izgube“, ističe Đorđević.\nOn je pozvao opozicione lidere „da se opamete“ i „najzad shvate s kim imaju posla“, te da se „ne zaluđuju izborima u takvoj situaciji“.\n„Jedini način da se sruši ova vlast je masovni narodni pritisak da Vučić, kao vrh kriminalne piramide, podnese ostavku“, kaže Mlađan Đorđević.\nTagged: ALEKSANDAR VUČIĆ, MLAĐAN ĐORĐEVIĆ, NARKO MAFIJA, OSTAVKA, POKRET OSLOBOĐENJE


Potvđeno: U prijedorskim Tukovima u pitanju virus H5N8 - Akta.ba\nPotvđeno: U prijedorskim Tukovima u pitanju virus H5N8\nVeterinarski fakultet u Sarajevu potvrdio je prisustvo virusa visoko patogene influence ptica na području grada Prijedor.\n13.02.2017. 12:46 / Izvor: Akta.ba\nVeterinarski fakultet u Sarajevu potvrdio je prisustvo virusa visoko patogene influence ptica, podtip H5 u jednom domaćinstvu sa ekstenzivnim držanjem domaće peradi u naselju Tukovi, na području grada Prijedor, saopćeno je iz Ureda za veterinarstvo BiH.\nSva nadležna tijela su odmah obaviještena i održan je hitni sastanak predstavnika Kancelarije za veterinarstvo BiH, Ministarstva poljoprivrede, šumarstva i vodoprivrede Republike Srpske, Uprave za inspekcijske poslove Republike Srpske i Veterinarskog instituta Republike Srpske „Dr Vaso Butozan“ u Banja Luci. Na sastanku je dogovoreno da se hitno pozove krizni štab grada Prijedora i formira grupa lokalnog centra za kontrolu bolesti koja će biti zadužena za koordinaciju provođenja mjera na terenu. U skladu sa odredbama Pravilnika o mjerama za suzbijanje i kontrolu influence ptica („Sl.glasnik BiH“, broj 35/10) dogovoreno je hitno provođenje propisanih mjera, uključujući proglašavanje zaraženog i ugroženog područja, zabranu kretanja i držanja peradi na otvorenom, popis imanja i mjere nadzora.\nOdmah po održavanju sastanka sa lokalnim kriznim štabom grada Prijedora pristupilo se sanaciji žarišta, pri čemu je izvršena depopulacija peradi na zaraženom imanju, uklanjanje leševa uginule peradi i provođenje mjera dezinfekcije.\n"U ovom trenutku u toku je laboratorijska dijagnostika za utvrđivanje podtipa N virusa. Pretpostavlja se da se radi o istom podtipu koji se u proteklom periodu javlja na području cijele Evrope, odnosno H5N8, koji do sada nije izazivao obolijevanje ljudi, međutim do konačne laboratorijske potvrde nije moguće sa sigurnošću potvrditi ovu informaciju", ističe se u saopćenju.\nVirus je utvrđen kod domaćih koka u zaraženom domaćinstvu, a prilikom provođenja mjera sanacije žarišta, odnosno depopulacije, uzeti su uzorci i od drugih vrsta peradi koji su proslijeđeni u laboratoriju. U skladu sa do sada prikupljenim informacijama bolest je najvjerovatnije unesena kontaktom sa divljim migratornim pticama. Povoljna informacija je da u zoni zaraženog i ugroženog područja nema velikih komercijalnih farmi peradi.\n"Iako je Kancelarija za veterinarstvo BiH već apelovala putem medija da svi vlasnici peradi pojačaju na svojim imanjima provođenje biosigurnosnih mjera i spriječe kontakt divljih i domaćih ptica, još jednom koristimo priliku da istaknemo značaj provođenja ovih preventivnih mjera", saopćeno je.\nNadležna tijela će nastaviti sa provođenjem propisanih mjera na zaraženom i ugroženom području u narednom periodu, odnosno najmanje 30 dana od zadnjeg slučaja nakon što su provedene sve mjere na zaraženom imanju


Izvanredna saradnja srpske i mađarske policije\nTanjug/MUP Republike Srbije\nMinistar unutrašnjih poslova Nebojša Stefanović razgovarao je u Budimpešti sa mađarskim kolegom Šandorom Pinterom o daljem unapređenju saradnje policije dve zemlje.\nDvojica ministara unutrašnjih poslova su dosadašnji zajednički rad ocenili izuzetno uspešnim. Na sastanku se govorilo i o evropskom putu Srbije. Srpski ministar unutrašnjih poslova se zahvalio na podršci koju Mađarska pruža našoj zemlji.\nMinistar unutrašnjih poslova Mađarske je istakao izvanrednu saradnju srpske i mađarske policije u borbi protiv organizovanog kriminala, ilegalnih migracija i drugih krivičnih dela. Šandor Pinter je dodao da je sa srpskim kolegom razgovarao i o pitanjima prohodnosti granica. U cilju bržeg i bezbednijeg prelaska granice, dodatno će se unaprediti saradnja između dve zemlje.


Duster za 23.999 KM | CARLANDER\nPiše: carlander\t,\t14. Marta 2012.\nDACIA DUSTER 4×4 ZA 23.999 KM\nAkcijska cijena se odnosi na verziju Ambiance Plus 1.6 16V 4×4, koju krasi izuzetno bogata oprema. Između ostalog vrijedi spomenuti ABS + sistem pomoći pri naglom kočenju, prednje i bočne zračne jastuke, zatamnjena stakla, električno pokretana prednja stakla, centralno daljinsko zaključavanje, te klima uređaj, radio CD MP3 sa komandama na upravljaču, svjetla za maglu i senzore za parkiranje.\nProvjereni Renaultov benzinski motor sa 105 KS u kombinaciji sa dokazanim Nissanovim 4×4 pogonom omogućava Dusteru suveren nastup, kako na cesti, tako i izvan nje, dok bogata oprema čini svaku vožnju maksimalno ugodnom.\nViše informacija potražite kod ovlaštenih Dacia koncesionara ili na www.dacia.ba.\nTags:\takcijska cijena, dacia, dacia duster, prodaja automobila, prodaja dacie, terenac


RTCG - Radio Televizija Crne Gore - Nacionalni javni servis :: Društvo :: Ulaganjima osnažili zdravstveni sistem\nHRAPOVIĆ VJERUJE 12. 01. 2020. 09:15 >> 17:50 2\n"Građani to prepoznaju, što pokazuju i istraživanja javnog mnijenja", rekao je Hrapović u video poruci koja je objavljena na Tviter nalogu Vlade Crne Gore.\nHrapović, kako je rekao, sa ponosom ističe da će se u zdravstveni sistem Crne Gore ove godine vratiti 146 ljekara specijalista i deset subspecijalista i dati još jači doprinos razvoju našeg zdravstva.\nHrapović ke rekao da su posljednje tri godine rada Ministarstva zdravlja bile posvećene jačanju povjerenja građana u zdravstveni sistem Crne Gore.\n"U tom pravcu, Ministarstvo zdravlja je razvijalo reformske procese usmjerene na razvoj stručnih kompetencija i standarda zaposlenih, zatim za unapređenje radnog ambijenta zaposlenih i rast kvaliteta zdravstvenih usluga i unapređenja organizacije rada zdravstvenog sistema", poručio je Hrapović.\nSvjesni da je zdravstveni radnik stub zdravstvene politike, kaže Hrapović, trudili su se da medicinski kadar ima prije svega veće mogućnosti za sopstveno usavršavanje i ličnu afirmaciju.\n"Omogućili smo usavršavanje i omogućavaćemo i dalje usavršavanje našim doktorima u najeminentnijim evropskim klinikama", najavio je Hrapović.


Izbor za novog genseka UN sutra ulazi u finalnu fazu\nU Savetu bezbednosti UN sutra će biti održana šesta runda glasanja za novog generalnog sekretara svetske organizacije, koje će kao i prethodno biti anonimno, ali će stalne članice Saveta bezbednosti, koje imaju pravo veta, imati glasačke listiće u boji.\nNegativan glas na obojenom listiću neke od pet stalnih članica UN – SAD, Rusija, Kina, Velika Britanija i Francuska – značilo bi da se kandidat potencijalno suočava sa vetom zbog čega se ovo glasanje smatra najvažnijim do sada, preneo je Rojters.\n“Imamo razloga da budemo zadovoljni činjenicom da smo od samog početka trke u vrhu, čime smo, verujem podigli rejting naše zemlje na međunarodnoj pozornici”, rekao je Jeremić tada.\nGeorgijeva je u Generalnoj skupštini rekla da je vreme da se UN ponovo založe za multilateralizam u ovim teškim vremenima, tvrdeći za sebe da je za to jedina kvalifikovana, preneo je AP.\nTakođe je rekla da bi UN odlukom da nju izaberu kao prvu ženu i prvog predstavnika Istočne Evrope na toj funkciji, pokazale “inkluzivnost i univerzalnost”.\nBugarska će tako sutra imati dva predstavnika pošto će i Georgijeva i Bokova biti na listi kandidata prilikom glasanja, što je, kako navodi AP, izazvalo gunđanje u diplomatskim krugovima.\nIstovremeno, iz nekih zemalja stižu signali kome od deset kandidata će dati svoju podršku.\nRusija bi želela da na mesto novog generalnog sekretara Ujedinjenih nacija dođe žena, kao i da kandidat bude iz Istočne Evrope, izjavio je danas ruski ambasadro pri UN Vitalij Čurkin.\nČurkin, čija zemlja ovog meseca predsedava Savetom bezbednosti, rekao je da bi već sredinom oktobra, ako stvari budu “tekle glatko” mogao da bude izabran naslednik Ban Ki-muna, ali i da ne isključuje “dramu” u nastavku izbora za generalnog sekretara.\nU suprotnom, Ban Ki-mun bi mogao da ostane na funkciji i u 2017. godini.\nUN:120 država odobrilo sporazum protiv nuklearnog naoružanja\nUN: Zahtev za gašenje Al Džazire neprihvatljiv napad na slobodu